sagorsarker/bangla-wikipedia huggingface dataset:
বীর সুরেন্দ্র সায়ি ইনস্টিটিউট অব মেডিকেল সায়েন্সেস অ্যান্ড রিসার্চ

বীর সুরেন্দ্র সায়ি ইনস্টিটিউট অব মেডিকেল সায়েন্সেস অ্যান্ড রিসার্চ ( ভিএমএসএআরআর ) ( ) পূর্বে ভিরা সুরেন্দ্র সায় মেডিকেল কলেজ এবং হাসপাতাল (ভিএসএমএমসিএইচ) নামে পরিচিত, ভারতের উড়িষ্যা রাজ্যের একটি সরকারি মেডিকেল কলেজ এবং হাসপাতাল । ১৯৫৯ সালে প্রতিষ্ঠিত, এটি স্নাতকোত্তর ও স্নাতকোত্তর উভয় পর্যায়ে উচ্চশিক্ষিত চিকিৎসা শিক্ষা প্রদানের জন্য ওড়িশার প্রাচীনতম প্রতিষ্ঠানগুলির মধ্যে একটি। ভিএসএস , এটি জনপ্রিয়ভাবে পরিচিত, ভারতের মেডিকেল কাউন্সিলের ভারপ্রাপ্ত মেডিক্যাল কাউন্সিল অফ ইন্ডিয়া (এমসিআই) দ্বারা স্বীকৃত, নিয়ন্ত্রিত এবং নজরদারি করা হয়। ২০০৯ সালে, কলেজটি তার সুবর্ণ জয়ন্তী উদ্‌যাপন করেছিল।
ভিএসএস মেডিক্যাল কলেজ পশ্চিম উড়িষ্যার সামালপুর জেলার মহাননা নদীর তীরে একটি ছোট্ট শহর বুরলা অবস্থিত।   সম্বলপুর শহর থেকে কিমি। শিক্ষা শহর হিসাবে পরিচিত, এটি সমবলপুর বিশ্ববিদ্যালয় এবং ভীর সুরেন্দ্র সায়ি ইউনিভার্সিটি অব টেকনোলজির সাইট , যা ভিএসএস মেডিকেল কলেজের পাশে এক কিলোমিটার দূরে অবস্থিত।
কলিন গেস্ট

কলিন আর্নেস্ট জন গেস্ট (; জন্ম: ৭ অক্টোবর, ১৯৩৭ - মৃত্যু: ৭ ডিসেম্বর, ২০১৮) ভিক্টোরিয়ার মেলবোর্নে জন্মগ্রহণকারী প্রথিতযশা অস্ট্রেলীয় আন্তর্জাতিক ক্রিকেটার ছিলেন। অস্ট্রেলিয়া ক্রিকেট দলের অন্যতম সদস্য ছিলেন। ১৯৬৩ সময়কালে সংক্ষিপ্ত সময়ের জন্যে আন্তর্জাতিক ক্রিকেটে অংশগ্রহণ করেছিলেন তিনি।
ঘরোয়া প্রথম-শ্রেণীর অস্ট্রেলীয় ক্রিকেটে ভিক্টোরিয়া ও ওয়েস্টার্ন অস্ট্রেলিয়া দলের প্রতিনিধিত্ব করেছিলেন। দলে মূলতঃ ফাস্ট মিডিয়াম বোলার হিসেবে খেলতেন। এছাড়াও, বামহাতে নিচেরসারিতে কার্যকরী ব্যাটিং করতেন কলিন গেস্ট।
১৯৫৮-৫৯ মৌসুম থেকে ১৯৬৩-৬৪ মৌসুম পর্যন্ত ভিক্টোরিয়া ও ১৯৬৬-৬৭ মৌসুমে ওয়েস্টার্ন অস্ট্রেলিয়ার পক্ষে খেলেছিলেন। ১৯৬২-৬৩ মৌসুমে কলিন গেস্ট সেরা বোলিং পরিসংখ্যান দাঁড় করান। মেলবোর্নে ভিক্টোরিয়ার সদস্যরূপে ওয়েস্টার্ন অস্ট্রেলিয়ার বিপক্ষে ইনিংসে ৭/৯৫ ও খেলায় ১০/১৩৪ পান।
জাতীয় দল থেকে উপেক্ষিত হলেও আন্তঃরাজ্যীয় পর্যায়ের খেলায় চমৎকার ক্রীড়াশৈলী অব্যাহত রাখেন। ১৮.২৮ গড়ে ৩৯ উইকেট নিয়ে শেফিল্ড শিল্ডে শীর্ষস্থানে দখল করেন ও প্রতিযোগিতার শিরোপা বিজয়ে ভিক্টোরিয়াকে প্রভূতঃ সহায়তা করেন।
১৯৬২-৬৩ মৌসুমে ইংল্যান্ড দল অস্ট্রেলিয়া গমন করে। সিডনিতে অনুষ্ঠিত অ্যাশেজ সিরিজের তৃতীয় টেস্টে অংশগ্রহণ করেছিলেন তিনি। এটিই তার একমাত্র টেস্টে অংশগ্রহণ ছিল।
কেন ম্যাকে’র পরিবর্তে টেস্টে দলে আনীত হন তিনি। তবে, অ্যালান ডেভিডসন ও গার্থ ম্যাকেঞ্জিকে সহায়তাকল্পে তাকে ব্যবহার করা হয়েছিল। অস্ট্রেলিয়া ঐ টেস্টে জয় পেয়েছিল। দশম উইকেট জুটিতে ব্যারি শেফার্ডের সাথে গুরুত্বপূর্ণ ভূমিকা পালন করেন। খেলায় কোন উইকেট লাভে করতে পারেননি তিনি ও কেন ম্যাকেকে দলে ফিরিয়ে আনার পরিপ্রেক্ষিতে দলের বাইরে অবস্থান করতে হয়।
১৯৬৩-৬৪ মৌসুমে তার খেলার মান বেশ দূর্বল পর্যায়ে চলে যায়। ফলশ্রুতিতে ওয়েস্টার্ন অস্ট্রেলিয়ায় স্থানান্তরিত হন। ওয়েস্টার্ন অস্ট্রেলিয়ার পক্ষে প্রথম খেলাতেই অপরাজিত ২৬ ও ৭৪ রান তুলেন। ৭৪ রানের সংগ্রহটি প্রথম-শ্রেণীর ক্রিকেটে তার ব্যক্তিগত সর্বোচ্চ ছিল। এ পর্যায়ে ব্যাট হাতে আরও কিছু মূল্যবান অবদান রাখলেও বোলিংয়ে তেমন কিছুই করতে পারেননি। গার্থ ম্যাকেঞ্জি, স্যাম গ্যানন, লরি মেইন, ইয়ান ব্রেশ ও জিম হাবলের ন্যায় প্রথিতযশা পেস বোলারদের কাছ থেকে শক্ত প্রতিদ্বন্দ্বিতার মুখোমুখি হন। ঐ মৌসুম শেষে আর কোন প্রথম-শ্রেণীর খেলায় অংশ নেননি কলিন গেস্ট।
৮ ডিসেম্বর, ২০১৮ তারিখে মেলবোর্ন হাসপাতালে ৮১ বছর বয়সে কলিন গেস্টের দেহাবসান ঘটে।
রায়না বিধানসভা কেন্দ্র

রায়না (বিধানসভা কেন্দ্র) ভারতের পশ্চিমবঙ্গ রাজ্যের পূর্ব বর্ধমান জেলার একটি বিধানসভা কেন্দ্র। এই কেন্দ্রটি তপসিলি জাতির জন্য সংরক্ষিত।
ভারতের সীমানা পুনর্নির্ধারণ কমিশনের নির্দেশিকা অনুসারে, ২৬১ নং রায়না বিধানসভা (এসসি) কেন্দ্রটি রায়না-২ সমষ্টি উন্নয়ন ব্লক এবং হিজলনা, নাটু, পালসোনা, সেহারা, নারুগ্রাম, শ্যামসুন্দর এবং রায়না গ্রাম পঞ্চায়েত গুলি রায়না-১ সমষ্টি উন্নয়ন ব্লক গুলির অন্তর্গত।
রায়না বিধানসভা কেন্দ্রটি ৩৮ নং বর্ধমান পূর্ব লোকসভা কেন্দ্র এর অন্তর্গত। পূর্বে এই কেন্দ্রটি বর্ধমান লোকসভা কেন্দ্র এর অন্তর্গত।
২০০৬ সালের বিধানসভা নির্বাচনে, সিপিআই (এম) এর স্বপন সামন্ত রায়না কেন্দ্র থেকে জয়ী হন তার নিকটতম প্রতিদ্বন্দ্বী তৃণমূল কংগ্রেসের নিত্যানন্দ তাহকে পরাজিত করেন। অধিকাংশ বছরে প্রতিযোগিতাগুলিতে প্রার্থীদের বিভিন্ন ধরনের কোণঠাসা করে ছিল কিন্তু শুধুমাত্র বিজয়ী ও রানার্সকে উল্লেখ করা হচ্ছে। সিপিআই (এম) এর শ্যামাপ্রসাদ পাল ২০০১ সালে তৃণমূল কংগ্রেসের অরূপ কুমার দাসকে এবং ১৯৯৬ সালে কংগ্রেসের অরবিন্দ ভট্টাচার্যকে পরাজিত করেন। সিপিআই (এম) এর ধীরেন্দ্রনাথ চট্টোপাধ্যায় ১৯৯১ সালে কংগ্রেসের সুনীল দাসকে, ১৯৮৭ সালে কংগ্রেসের উদয় শঙ্কর সাইনকে এবং ১৯৮২ সালে কংগ্রেসের সুকুমার চট্টোপাধ্যায়কে পরাজিত করেন। ১৯৭৭ সালে সিপিআই (এম) এর রাম নারায়ণ গোস্বামী কংগ্রেসের অজিত কৃষ্ণ ভট্টাচার্যকে পরাজিত করেন।
কংগ্রেসের সুকুমার চট্টোপাধ্যায় ১৯৭২ সালে জয়ী হন। ১৯৭১ সালে সিপিআই (এম) এর গোকুলানন্দ রায় জয়ী হন। সিপিআই (এম) এর পাঁচু গোপাল গুহ ১৯৬৯ সালে জয়ী হন। পিএসপি এর দশরথি তাহ ১৯৬৭ সালে জয়ী হন। ১৯৬২ সালে কংগ্রেসের প্রবোধ কুমার গুহ জয়ী হন। ১৯৫৭ এবং ১৯৫১ সালে যৌথ আসন ছিল। ১৯৫৭ সালে পিএসপি এর দশরথি তাহ এবং গোবর্ধন পাকরায় উভয়ই জয়ী হন। স্বাধীন ভারতের প্রথম নির্বাচন ১৯৫১ সালে, কেএমপিপি দশরথি তাহ এবং মৃত্যুঞ্জয় প্রামাণিক উভয়ই রায়না কেন্দ্র থেকে জয়ী হন।
বেইজীয় উপপাদ্য

সম্ভবনা তত্ব এবং পরিসংখ্যানবিদ্যায় () বেইজ'র উপপাদ্য (Bayes Theorem) এক বিশেষ স্থান অধিকার করে আছে। এই উপপাদ্য'টি বেইজীয় পরিসংখ্যানবিদ্যার () সূচনা বিন্দু।
ধরা যাক, formula_1হল নমুনাক্ষেত্র (Sample space) formula_2এর এক পার্টিসন (), এবং formula_3নমুনাক্ষেত্র formula_2এর যে কোন একটি উপসেট (Subset)। তাহলে, প্রত্যেক formula_5জন্য, বেইজ'র উপপাদ্যর গাণিতিক রুপ হল:
formula_6formula_7, যেখানে formula_8হল সম্ভবনা অপেক্ষক ()
আইরিশ টেস্ট ক্রিকেটারদের তালিকা

অত্র নিবন্ধটি আইরিশ টেস্ট ক্রিকেটারদের তালিকা সম্পর্কীয়। আন্তর্জাতিক ক্রিকেটের প্রধান কেন্দ্রবিন্দু হচ্ছে টেস্ট ক্রিকেট, যাতে টেস্ট পরিবারভূক্ত দু’টি ক্রিকেট দলের মধ্যে অনুষ্ঠিত হয়। দীর্ঘদিন শীর্ষস্থানীয় সহযোগী সদস্য হিসেবে থাকার পর আয়ারল্যান্ডকে ২২ জুন, ২০১৭ তারিখে আন্তর্জাতিক ক্রিকেট কাউন্সিলের সভায় পূর্ণাঙ্গ সদস্যরূপে টেস্ট পরিবারভূক্ত হয়।
মে, ২০১৮ সালে ডাবলিনের মালাহাইড ক্রিকেট ক্লাব গ্রাউন্ডে সফরকারী পাকিস্তানের বিপক্ষে আয়ারল্যান্ড দল তাদের প্রথম টেস্ট খেলায় অংশ নেয়।
টেস্ট খেলা আন্তর্জাতিক ক্রিকেট খেলাবিশেষ। আন্তর্জাতিক ক্রিকেট কাউন্সিলের (আইসিসি) পূর্ণাঙ্গ সদস্যের অধিকারী দুইটি দলের মধ্যে টেস্ট খেলা অনুষ্ঠিত হয়ে থাকে। উভয় দল সর্বোচ্চ দুইটি ইনিংস খেলতে পারে ও খেলাটি পাঁচ দিন পর্যন্ত মাঠে গড়ায়। ২৪ জানুয়ারি, ২০১৯ তারিখ পর্যন্ত ১১জন ক্রিকেটার আয়ারল্যান্ড ক্রিকেট দলের পক্ষে টেস্ট ক্রিকেটে অংশগ্রহণ করেছেন। যেদিন একজন খেলোয়াড় তার প্রথম টেস্ট ক্যাপ পায়, সেই ক্রমিক অনুসারে এ তালিকাটি সাজানো। যদি একাধিক খেলোয়াড় একই টেস্ট ম্যাচে তাঁর প্রথম টেস্ট ক্যাপ পায়, সেক্ষেত্রে খেলোয়াড়দের পারিবারিক নামের বর্ণানুক্রম অনুসারে (ইংরেজি নামের বর্ণানুক্রম) তালিকাভুক্ত করা হয়েছে।
পরিসংখ্যানটি ২৪ জানুয়ারি, ২০১৯ তারিখ অনুযায়ী সঠিক।
নচড সেসেরিয়া

নচড সেসেরিয়া অথবা (সিকিম হোয়াইট ফ্লাট)(বৈজ্ঞানিক নাম: "Seseria sambara (Moore)") হেসপারিডি (Hespaeriidae) বা স্কিপারস (Skippers) গোত্র ও পায়ারজিনি (Pyrginae) উপ-গোত্রের অন্তর্ভুক্ত প্রজাতি। এই প্রজাতি ধলভিরিংগি বা হিমালয়ান হোয়াইট ফ্লাট (Seseria dohertyi) প্রজাতির প্রায় অনুরূপ এবং পুরুষ জননেন্দ্রিয়ের দ্বারা সহজেই উভয় প্রজাতির পৃথকীকরণ সম্ভব।
প্রসারিত অবস্থায় নচড সেসেরিয়া এর ডানার আকার ৪০-৪৫ মিলিমিটার দৈর্ঘ্যের হয়।
ভারতে প্রাপ্ত নচড সেসেরিয়া এর উপপ্রজাতি হল-
এই প্রজাতি ভারত এর সিকিম থেকে অরুণাচল প্রদেশ, ভুটান এবং নেপাল এর বিভিন্ন অঞ্চলে দেখা যায়।
প্রজাপতির দেহাংশের পরিচয় বিষদ জানার জন্য প্রজাপতির দেহ এবং ডানার অংশের নির্দেশিকা দেখুন:-
ডানার উপরিতল : স্ত্রী- পুরুষ উভয়েরই ডানার উপরিতল খয়েরি বাদামি ও কালচে বাদামীতে মেশানো।
উভয়েরই সামনের ডানার এপিক্যাল (শীর্ষ) অংশে নিচের দিকে পাশাপাশি অবস্থিত ৩ টি ছোট, সাদা ছোপ ও ৪ টি দন্তাকৃতি (toothed) ডিসকাল ছোপের একটি তেরছা সারি দেখা যায়। উক্ত ডিসকাল ছোপ-সারিটি সেল-প্রান্তের প্বার্শভাগ থেকে উৎপন্ন হয়ে ডরসামের উপরে ১ নং শিরা পর্যন্ত বিস্তৃত এবং নিম্নভাগের ছোপদুটি উপরিভাগের ছোপদুটির তুলনায় বড়।
পিছনের ডানা প্রায় গোলাকৃতি ও টার্মেন মধ্যভাগে ঢেউখেলানো (wavy)। ডানার গোড়ার একটু বাইরের দিকে সাব-বেসাল অংশজুড়ে কোস্টার নিচ থেকে ডরসাম অবধি বিস্তৃত তির্যক, খুব চওড়া সাদা পটি বর্তমান। উক্ত পটির ভিতরের কিনারে ডানার একদম গোড়ায় (besal) কয়েকটি অস্পষ্ট কালো ছোপ দেখা যায়। সাদা চওড়া পটির বহিঃপ্রান্ত জুড়ে কোস্টাল শিরার নিচ থেকে ১ নং শিরার উপর পর্যন্ত বিস্তৃত ডিসকাল ছোপের সারিটি অসংলগ্ন ও বাঁকানো (curved)। উক্ত ডিসকাল ছোপগুলি বড় এবং সবার উপরের ছোপদুটি গোল ও বাকিগুলি লম্বাটে। টার্মিনাল (প্বার্শ-প্রান্ত) রেখা পর্যায়ক্রমে সাদা ও কালো। ডরসামের অর্ধভাগ সাদা এবং ডরসাম ও টরনাস খয়েরি লম্বা রোঁয়ায় আচ্ছাদি।
ডানার নিম্নতল : ডানার নিম্নতল ধূসর -বাদামি এবং উভয় ডানার দাগ-ছোপ উপরিতলেরই অনুরূপ। পিছনের ডানার সাদা পটি উপরিতল অপেক্ষা অধিক চওড়া, ছড়ানো এবং বেসাল, ডিসকাল অংশ ও ডরসাম অবধি ফ্যাকাসেভাবে ছাওয়া। ডিসকাল ছোপসারির উপরিভাগের ছোপগুলি সাদা অংশের অন্তর্ভুক্ত ও নিম্নভাগের ছোপগুলি সাদা অংশের বাইরে অবস্থিত। ডানার গোড়ার (besal) অংশে একটি বড় ত্রিভুজাকৃতি কালো ছোপ দৃশ্যমা। ডরসাম ও টরনাস খয়েরি লম্বা রোঁয়ায় আচ্ছাদিত।
শুঙ্গ কাল। উদর উপরিতলে মধ্যভাগে সাদা। মাথা, বক্ষদেশ (thorux) ও উদরের বাকি অংশ উপরিতলে খয়েরি বাদামি এবং নিম্নতলে সাদা। পাল্পী নিম্নভাগে সাদা।
এডওয়ার্ড উড, হ্যালিফ্যাক্সের প্রথম আর্ল

লর্ড আরউইন ছিলেন ভারতের গভর্নর জেনারেল ও ভাইসরয়। ১৯২৫ সাল থেকে ১৯৩৪ সাল পর্যন্ত লর্ড ইরভিন এবং ১৯৩৪ সাল থেকে ১৯৪৪ সাল পর্যন্ত তিনি ছিলেন একজন প্রবীণ ব্রিটিশ রক্ষণশীল রাজনীতিবিদ এবং ১৯৩০ এর দশকের কূটনীতিক। তিনি এই সময়ে বেশ কয়েকজন সিনিয়র মন্ত্রীর পদে অধিষ্ঠিত ছিলেন, উল্লেখযোগ্যভাবে ১৯২৫ থেকে ১৯৩১ সাল পর্যন্ত ভারতের ভাইসরয়ের এবং ১৯৩৮ থেকে ১৯৪০-এর মধ্যে পররাষ্ট্রসচিবের দায়িত্ব নিয়েছিলেন।
২০১৯-এ মৃত্যু

২০১৯-এ মৃত্যু নিবন্ধটিতে ২০১৯ সালে মৃত্যুবরণ করছেন এমন উল্লেখযোগ্য ব্যক্তিদের একটি তালিকা। নিবন্ধটিতে মাসের নামের অনুচ্ছেদে তারিখ আকারে উল্লেখযোগ্য মৃত্যু লিপিবদ্ধ করা হয়েছে।
জে. ক্যারল নেইশ

জোসেফ প্যাট্রিক ক্যারল নেইশ (; পেশাগতভাবে জে. ক্যারল নেইশ নামে পরিচিত, ২১ জানুয়ারি ১৯০০ - ২৪ জানুয়ারি ১৯৭৩) ছিলেন একজন মার্কিন অভিনেতা। তিনি প্রায় দুইশত চলচ্চিত্রে অভিনয় করেছেন। "সাহারা" (১৯৪৩) ও "আ মেডেল অব বেনি" (১৯৪৫) চলচ্চিত্রে অভিনয়ের জন্য তিনি দুবার শ্রেষ্ঠ পার্শ্ব অভিনেতা বিভাগে একাডেমি পুরস্কারের মনোনয়ন লাভ করেন এবং "আ মেডেল অব বেনি" (১৯৪৫) চলচ্চিত্রে অভিনয়ের জন্য সেরা পার্শ্ব অভিনেতা বিভাগে গোল্ডেন গ্লোব পুরস্কার অর্জন করেন। তিনি পরবর্তী কালে সিবিএস রেডিওর "লাইফ উইথ লুইজি" (১৯৪৮-১৯৫৩)-এ নাম ভূমিকায় অভিনয় করে খ্যাতি অর্জন করেন। টেলিভিশনে তার কাজের স্বীকৃতি হিসেবে ১৯৬০ সালে হলিউড ওয়াক অব ফেমে তার নামাঙ্কিত তারকা খচিত হয়।
নেইশ ১৮৯৬ সালের ২১শে জানুয়ারি নিউ ইয়র্ক সিটিতে জন্মগ্রহণ করেন। তার পিতা প্যাট্রিক নেইশ ১৮৯০ সালে আয়ারল্যান্ডের কাউন্টি লিমেরিক থেকে অভিবাসিত হয়ে মার্কিন যুক্তরাষ্ট্রে এসেছিলেন। প্যাট্রিক ছিলেন আয়ারল্যান্ডের লর্ড চ্যান্সেলর জন নেইশের ভ্রাতুষ্পুত্র।
তিনি গুস এডওয়ার্ডসের ভডেভিল দলে শিশু শিল্পী হিসেবে যোগ দেন। প্রথম বিশ্বযুদ্ধে তিনি নৌবাহিনীতে যোগ দেন এবং তাকে ইউরোপে পাঠানো হয়। পরে নেইশ প্যারিসে তার নিজের গান ও নাচের দল গঠন করেন।
নেইশ পর্দায় স্বীকৃতিহীন "হোয়াট প্রাইস গ্লোরি?" (১৯২৬) চলচ্চিত্রে ছোট ভূমিকায় অভিনয়ের মধ্য দিয়ে বড় পর্দায় আবির্ভূত হন। তার প্রথম বড় কাজ ছিল "দ্য হ্যাচেট ম্যান"। এতে প্রধান চরিত্রে অভিনয় করেছিলেন এডওয়ার্ড জি. রবিনসন এবং নেইশকে একজন চীনা ব্যবসায়ী হিসেবে দেখা যায়। তিনি "সাহার" (১৯৪৩) চলচ্চিত্রে গুসেপ্পে চরিত্রে অভিনয় করে শ্রেষ্ঠ পার্শ্ব অভিনেতা বিভাগে একাডেমি পুরস্কারের মনোনয়ন লাভ করেন। এই চলচ্চিত্রে তার প্রদত্ত যুদ্ধকালীন সংলাপটি যুদ্ধভিত্তিক চলচ্চিত্রের অন্যতম মর্মস্পর্শী সংলাপ হিসেবে স্বীকৃত। দুই বছর পর তিনি "আ মেডেল অব বেনি" (১৯৪৫) চলচ্চিত্রে নাম ভূমিকার পিতার চরিত্রে অভিনয় করেন, যার জন্য তিনি দ্বিতীয়বার শ্রেষ্ঠ পার্শ্ব অভিনেতা বিভাগে একাডেমি পুরস্কারের মনোনয়ন লাভ করেন এবং সেরা পার্শ্ব অভিনেতা বিভাগে গোল্ডেন গ্লোব পুরস্কার অর্জন করেন। "দ্য নিউ ইয়র্ক টাইমস"-এর বসলি ক্রাউদার তাকে "বেনির পিতা চরিত্রে স্নেহপ্রবণ ও বৈশিষ্ট্যমন্ডিত" বলে উল্লেখ করেন। তিনি পরবর্তীকালে সিবিএস রেডিওর "লাইফ উইথ লুইজি" (১৯৪৮-১৯৫৩)-এ নাম ভূমিকায় অভিনয় করে খ্যাতি অর্জন করেন।
নেইশ ১৯২৯ সালে অভিনেত্রী গ্ল্যাডিস হিনিকে (১৯০৭-১৯৮৭) বিয়ে করেন। তাদের এলাইন নামে এক কন্যা ছিল। এলাইন নেইশ "লাইফ উইথ লুইজি" চলচ্চিত্রে পার্শ্ব চরিত্রে অভিনয় করেছিলেন।
নেইশ এমফিসিমায় আক্রান্ত হয়ে ১৯৭৩ সালের ২৪শে জানুয়ারি তার ৭৭তম জন্মদিনের তিন দিন পর ক্যালিফোর্নিয়ার লা জোলার নিকটবর্তী স্ক্রিপস মেমোরিয়াল হাসপাতালে মৃত্যুবরণ করেন। তার মরদেহ ক্যালিফোর্নিয়ার ইস্ট লস অ্যাঞ্জেলেসের কালভারি সেমাট্রিতে সমাহিত করা হয়। টেলিভিশনে তার অবদানের স্বীকৃতি হিসেবে ১৯৭৩ সালের ২৭শে জানুয়ারি ৬১৪৫ হলিউড বুলেভারের হলিউড ওয়াক অব ফেমে তার নামাঙ্কিত তারকা খচিত হয়।
অশোকা গুপ্ত (বিপ্লবী)

অশোকা গুপ্ত (৮ নভেম্বর ১৯১২ - ৮ জুলাই ২০০৮) একজন ভারতীয় স্বাধীনতা সংগ্রামী ও সমাজকর্মী ছিলেন। তিনি ছিলেন মহিলা সেবা সমিতির প্রতিষ্ঠাতা, অল ইন্ডিয়া উইমেন্স কনফারেন্সের সদস্য এবং ইন্ডিয়ান সোসাইটি ফর স্পনসরশিপ অ্যান্ড অ্যাডপশনের সভাপতি।নোয়াখালী গণহত্যার সময় তিনি উদ্ধার ও ত্রাণ অভিযানে অংশ নেন।
গুপ্ত ছিলেন কিরণচন্দ্র সেন এবং জ্যোতির্ময়ী দেবীর ছয় সন্তানের চতুর্থ সন্তান এবং দ্বিতীয় মেয়ে। তার পিতা ছয় বছর বয়সে মারা যান, এবং তিনি তার মা দ্বারা লালিতাপালিতা হন, যিনি তাকে অন্য পাঁচ ভাইবোন সহ দেখাশুনা করতে সংগ্রাম করেছিলেন। তিনি কলকাতায় সেন্ট মার্গারেট স্কুল থেকে পড়াশোনা করেন। তিনি ম্যাট্রিকুলেশন পরীক্ষায় মেয়েদের মধ্যে প্রথম হয়েছিলেন। তিনি গণিত নিয়ে সম্মানিক স্তরে বেথুন কলেজ থেকে স্নাতক হন। ২০ বছর বয়সে তিনি আই.সি.এস. অফিসার শৈবাল গুপ্তকে বিয়ে করেন।
১৯৩৬ সালে গুপ্ত ১৯২৯ সালে প্রতিষ্ঠিত অল ইন্ডিয়া উইমেন্স কনফারেন্সের সদস্য হন। তিনি এআইডব্লিউসি এবং বিভিন্ন কল্যাণমূলক সংস্থাগুলির শাখা স্থাপনে সক্রিয়ভাবে অংশগ্রহণ করেন। ১৯৪৩ সালের বাংলার দুর্ভিক্ষের সময় তিনি বাঁকুড়ায় ত্রাণ কাজে অংশ নেন। ১৯৪৫ সালে, তিনি স্বামীর স্থানান্তরিত জায়গা চট্টগ্রামে চলে যান। ১৯৪৬ সালে নোয়াখালী গণহত্যার সময় নোয়াখালীতে উদ্ধার ও ত্রাণ অভিযানের জন্য তিনি এআইডাব্লিউসি চট্টগ্রাম শাখার পক্ষ থেকে ত্রাণ কর্মীদের একটি দলকে নেতৃত্ব দেন। ভারত-বিভাজনের পর, তিনি তার স্বামী সঙ্গে কলকাতা চলে যান।
ভারত-বিভাজনের পর, তিনি শরণার্থী পুনর্বাসন, শিশু সাক্ষরতা এবং গ্রামীণ নারী ও উপজাতিদের উত্থানে নিজেকে নিযুক্ত করেছিলেন। তিনি ১৯৫৫ থেকে ১৯৫৯ সাল পর্যন্ত পশ্চিমবঙ্গ রাজ্য সমাজকল্যাণ উপদেষ্টা বোর্ডের সভাপতি ছিলেন। ১৯৫২ সালে বিধানচন্দ্র রায় ও দুর্গাবাঈ দেশমুখের পরামর্শে গুপ্ত কেন্দ্রীয় সমাজকল্যাণ বোর্ডের সদস্য হন। ১৯৬৪ সালে, তিনি মন এবং দণ্ডকারণ্যে অন্যান্য শিবিরগুলিতে বাঙালি হিন্দু শরণার্থীদের মধ্যে ত্রাণ কাজের অংশ নেন।
তিনি ১৯৫৬ থেকে ১৯৬৭ সাল পর্যন্ত রাজ্য কমিশনার (গাইডস্) এবং ১৯৬৮ থেকে ১৯৭৪ সাল পর্যন্ত ভারত স্কাউটস এবং গাইডসের রাজ্য প্রধান কমিশনার ছিলেন।
তিনি ১৯৪৮ থেকে ১৯৫৩ সাল পর্যন্ত কলকাতা বিশ্ববিদ্যালয়ের সেনেটের ফেলো ছিলেন। তিনি ১৯৫৬ সাল থেকে বিশ্বভারতী বিশ্ববিদ্যালয়ের পল্লী সংগঠন বিভাগের সাথে যুক্ত ছিলেন। ১৯৬৫ সালে তিনি বিশ্ববিদ্যালয়ের নির্বাহী পরিষদের সদস্য হন এবং ১৯৭৩ সাল পর্যন্ত সেখানেই ছিলেন।
২০০৭ সালে, গুপ্তকে নারী ও শিশুদের জন্য তার কাজের স্বীকৃতিস্বরূপ সম্মানসূচক ডি.লিট. দেওয়া হয়েছিল। ২০০৭ সালে তিনি যমনালাল বাজাজ পুরস্কার লাভ করেন।
ফেনী জেলার শিক্ষাপ্রতিষ্ঠানের তালিকা

বাংলাদেশের ফেনী জেলার শিক্ষা প্রতিষ্ঠানসমূহের তালিকা নিচে উল্লেখ করা হল: (উচ্চ মাধ্যমিক বা সমমান থেকে সর্বোচ্চ পর্যায়)
কাজীরবাগ ইউনিয়ন 
আল্ আমিন একাডেমী
!ক্রম নং ১
!ফেনী সেন্ট্রাল হাই স্কুল 
!অবস্থান ফেনী
!পর্যায় মাধ্যমিক
১৯০৮ কোপা দেল রেই

১৯০৮ কোপা দেল রে স্পেনের ফুটবল কাপ প্রতিযোগিতা, কোপা দেল রের ষষ্ঠ আসর।
১৯০৭ কোপা দেল রে-এর ম্যাচে মাদ্রিদের ভক্তদের ব্যবহারে বিতৃষ্ণ হয়ে, অ্যাথলেটিকো বিলবাও এই আসরে অংশগ্রহণ করতে অস্বীকৃতি জানায়। এছাড়াও অর্থনৈতিক কারণে কাতালান চ্যাম্পিয়ন এক্স স্পোর্তিং ক্লাব-ও এই আসরে অংশগ্রহণ করেনি। অবশেষে মাত্র দুটি ক্লাব এই আসরে প্রতিযোগিতা করে; যারা হলেন: মাদ্রিদ এফসি এবং ভিগো স্পোর্তিং.
এই আসরের একমাত্র এবং ফাইনাল ম্যাচে ভিগো স্পোর্তিংকে ২–১ গোলে হারিয়ে মাদ্রিদ এফসি ৪র্থ বারের মতো শিরোপা জয়লাভ করে।
পেদ্রো পারাগেস

পেদ্রো পারাগেস দিয়েগো মাদ্রাজো (জন্ম:ডিসেম্বর ১৮৮৩) ছিলেন একজন সাবেক রিয়াল মাদ্রিদ ফুটবল ক্লাব সভাপতি।
তিনি খেলোয়াড় হিসেবেও রিয়াল মাদ্রিদে খেলেছেন।তিনি ১৯২৪ গ্রীষ্মকালীন অলিম্পিকে স্পেন জাতীয় ফুটবল দলের প্রতিনিধিত্ব করেন।
রিয়াল মাদ্রিদ
হাওড়া-শিবপুর ষড়যন্ত্র মামলা

হাওড়া-শিবপুর ষড়যন্ত্র মামলাটি হয়েছিল "অনুশীলন সমিতি"র ৪৭ জন ভারতীয় জাতীয়তাবাদীর গ্রেফতার ও বিচারকে ঘিরে। এর পরেই ১৯১০ সালের ২৪শে জানুয়ারি কলকাতায় ইন্সপেক্টর শামসুল আলমের হত্যার ঘটনাটি ঘটে। আলম ছিলেন বেঙ্গল পুলিশের ডেপুটি সুপারিন্টেন্ডেন্ট এবং গোয়েন্দা কর্মকর্তা। তিনি, আলিপুর বোমা মামলার মূল সাক্ষী নরেন গোঁসাই হত্যা, গোঁসাই হত্যা মামলার সরকারি উকিল কলকাতা উচ্চ আদালতের উকিল আশুতোষ বিশ্বাসের হত্যা এবং ক্ষুদিরাম বসুর গ্রেপ্তারকারী পুলিশ অফিসার নরেন ব্যানার্জীর হত্যার তদন্ত করছিলেন। "অনুশীলন সমিতি "র গোপনে চলা বাংলার বিপ্লবী কার্যকলাপকে আলম প্রকাশ্যে আনেন, যেগুলি সেইসময়ের নানা হত্যা এবং ডাকাতির ঘটনার সঙ্গে যুক্ত ছিল। বীরেন দত্ত গুপ্তের হাতে নিজের খুনের সময়, আলম অভিযোগগুলি একত্রিত করে একটি মামলার মাধ্যমে বিচারের জন্য আনার প্রস্তুতি নিচ্ছিলেন।
অভিযুক্তদের মধ্যে ৪৭ জন ২৯শে জানুয়ারি ১৯১০ এর মধ্যেই গ্রেপ্তার হয়ে যায়। অভিযুক্তদের বিচার ৪ঠা মার্চ ১৯১০ সালে শুরু হয়, কলকাতা উচ্চ আদালতে দ্বিতীয় শুনানি শুরু হয় ১৯১০ সালের জুলাইতে। সরকারি উকিল প্রমাণ করার চেষ্টা করেছিলেন সমস্ত অপরাধগুলি এবং "সমিতি" একই সাথে যুক্ত। কিন্তু "সমিতি"র কাঠামো বিকেন্দ্রীভূত হওয়ায় উকিলের সেই প্রচেষ্টা বানচাল হয়ে যায়। ৩৩ জন অভিযুক্তকে মুক্তি দেওয়া হয়। অভিযুক্তদের মধ্যে, অন্যান্যদের সাথে বাঘা যতীন এবং নরেন্দ্রনাথ ভট্টাচার্যকে অপরাধী ঘোষণা করে এক বছরের জন্য সাজা দেওয়া হয়।
এই মামলাটি বিশেষ গুরুত্বপূর্ণ কারণ এর মাধ্যমেই বাঘা যতীনের কাজ এবং সমিতির কার্যকলাপ ব্রিটিশ রাজের তদন্তের অধীনে চলে আসে। বাঘা যতীনের বিকেন্দ্রীভূত সংস্থা নীতির ফলে অসংখ্য আঞ্চলিক সংস্থা তৈরি হয়ে যায়। এফ.সি. ডালি একাধিকবার বলেছেন: "একটি বৈচিত্র্যপূর্ণ দল, এখানে বিভিন্ন উপদেষ্টা ও ছোটখাট প্রধান আছে... নথিভুক্ত তথ্যানুযায়ী আমরা দলটিকে চারভাগে ভাগ করতে পারি: (১) শিক্ষক, (২)প্রভাবশালী সমর্থক, (৩) নেতা, (৪) সদস্য।" জে.সি. নিক্সনের রিপোর্ট আরো স্পষ্ট : "তাদের এই হিসাবে, যদিও বিভিন্ন দলগুলিকে আলাদা নাম ও আলাদা পরিচিতি দেওয়া হয়েছে, এবং সম্ভবত এই পার্থক্যগুলি ছোট সদস্যদের মধ্যেই দেখা গেছে, এটি খুব পরিষ্কার যে বড় নেতারা একে অপরের সাথে ঘনিষ্ঠ যোগাযোগ রাখতেন এবং প্রায়ই বিভিন্ন "সমিতি"র সদস্যদের নিজেদের মধ্যে গ্রহণ করে নিতেন। ধরে নেওয়া যেতে পারে একসময় এই বিভিন্ন দলগুলি তাদের বিপ্লবী লক্ষ্যে স্বাধীনভাবে নৈরাজ্যমূলক অপরাধে জড়িত ছিল, কিন্তু উৎসতে তারা ঘনিষ্ঠভাবে যুক্ত ছিল।" বেশ কিছু পর্যবেক্ষক বাঘা যতীনকে এত সঠিকভাবে চিহ্নিত করেছেন যে, নব নিযুক্ত ভাইসরয় লর্ড হার্ডিঞ্জ, আর্ল ক্রু (ভারতে এইচ এম এর সেক্রেটারী অব স্টেট) কে আরো স্পষ্টভাবে লিখেছেন : "মামলার বিষয়ে, আমি (...) গভীর দুঃখের সঙ্গে জানাচ্ছি জাল অনেক বেশি ছড়ান হয়ে গেছিল; উদাহরণস্বরূপ হাওড়া গ্যাং মামলা, যেখানে ৪৭ জনের বিরুদ্ধে মামলা চলছে, তাদের মধ্যে একমাত্র "একজনই", আমার বিশ্বাসে, "আসল অপরাধী"। যদি "এই এক অপরাধী"কে দোষী সাব্যস্ত করার একটি জোরদার প্রচেষ্টা চালান যেত, আমার মনে হয় ৪৬ জন ভুল পথে চালিত যুবকের বিরুদ্ধে মামলা চালানোর চেয়ে অনেক বেশি কাজের কাজ হত।" ২৮শে মে ১৯১১, হার্ডিঞ্জ স্বীকার করলেন : "দশম জাঠা মামলা আসলে হাওড়া গ্যাং মামলারই অংশ; এবং পরেরটিতে ব্যর্থ হওয়ার পর, বাংলার সরকার প্রথমটি চালিয়ে যাওয়ার নিরর্থকতা উপলব্ধি করলেন ... আসলে, আমার মতে, বাংলা ও পূর্ববাংলার অবস্থা, এর থেকে খারাপ কিছু আর হতে পারেনা। "কোন প্রদেশেই আসলে কোন সরকার নেই"..."
রাওলাকোট

রাওয়ালকোট (এছাড়াও পরিচিত মুক্তা উপত্যকা নামে) পাকিস্তানের আজাদ কাশ্মির প্রদেশের পাঞ্চ জেলার একটি শহর। এটি পির পাঞ্জল রেঞ্জ পাহাড়ী অঞ্চলে অবস্থান করছে। ১৯তম শতকের শেষের দিকে; ব্রিটিশ ভ্রমণকারী কর্তৃক মুক্তা উপত্যকা নামে পরিচিত ছিল।
রাওয়ালকোট উচ্চভূমি জলবায়ু বৈশিষ্ট্য পরিলক্ষিত হয়। নিম্নে বিস্তারিত তুলে ধরা হল
হেইসন মুরিয়ো

হেইসন ফ্যাবিয়ান মুরিয়ো সেরন (জন্ম: ২৭ মে ১৯৯২) একজন কলম্বিয়ান পেশাদার ফুটবলার যিনি স্পেনীয় ক্লাব ভালেনসিয়া এবং কলম্বিয়া জাতীয় দল এর হয়ে সেন্টার ব্যাক হিসেবে খেলেন।
মুরিয়োর ফুটবলার জীবনে হাতেখড়ি হয় কলম্বিয়ার স্থানীয় ক্লাব "দেপোর্তিভো কালি" এর হয়ে। ২০১০ সালে তিনি ইতালির ক্লাব "উদিনেসে" তে যোগ দেন। সেখান থেকে তাকে তখনই স্পেনের ক্লাব গ্রানাদায় ধারে পাঠানো হয়। সেই বছরই গ্রানাদা বি দলের হয়ে তিনি তার পেশাদার ক্যারিয়ার শুরু করেন। ২০১১ সালে গ্রানাদা তাকে কিনে নিয়ে ধারে পাঠায় স্পেনীয় ক্লাব কাদিসে। ২০১২ সালে তাকে আবারও ধারে পাঠানো হয় আরেক স্পেনীয় ক্লাব লাস পালমাসে। ২০১৩ সালে তিনি গ্রানাদায় ফিরে আসেন এবং ২০১৫ সাল পর্যন্ত সেখানে খেলেন। ২০১৫ সালে ইতালীয় ক্লাব ইন্তারনাজিওনালে তাকে কিনে নেয়। ২০১৭ সালে মুরিয়ো ভালেনসিয়ায় ধারে যোগ দেয়ার মধ্য দিয়ে স্পেনে প্রত্যাবর্তন করেন। ২০১৮ সালে ভালেনসিয়া তাকে পাকাপাকিভাবে কিনে নেয়। ২০১৯ সালের জানুয়ারিতে তিনি ধারে যোগ দেন স্পেনের বার্সেলোনায়। ধারের মেয়াদ শেষে ১ জুলাই ২০১৯ তিনি ভালেনসিয়ায় প্রত্যাবর্তন করেন।
মুরিয়ো কলম্বিয়া অনূর্ধ্ব-১৭ এবং অনূর্ধ্ব-২০ দলে খেলেছেন। ২০১৪ সালের ১০ অক্টোবর "এল সালভাদর" এর বিপক্ষে প্রীতি ম্যাচে মুরিয়োর কলম্বিয়া জাতীয় দল এ অভিষেক হয়। ২০১৫ কোপা আমেরিকায় ব্রাজিলের বিপক্ষে ১-০ ব্যবধানে জেতা ম্যাচে তিনি একমাত্র গোলটি করেন। পরবর্তীতে তিনি উক্ত টুর্নামেন্টের সেরা উদীয়মান খেলোয়াড় নির্বাচিত হন।
ডিন জোন্স (অভিনেতা)

ডিন ক্যারল জোন্স (; ২৫ জানুয়ারি ১৯৩১ - ১ সেপ্টেম্বর ২০১৫) ছিলেন একজন মার্কিন অভিনেতা। তিনি "দ্যাট ডার্ন ক্যাট!" (১৯৬৫)-এ এজেন্ট জেকে কেলসো, "দ্য লাভ বাগ" (১৯৬৮)-এ জিম ডগলাস, "দ্য মিলিয়ন ডলার ডাক" (১৯৭১)-এ অ্যালবার্ট ডুলি ও "বিটোভেন" (১৯৯২)-এ হারমান ভারনিক চরিত্রে অভিনয়ের জন্য প্রসিদ্ধ। "দ্য মিলিয়ন ডলার ডাক" ছবিতে অভিনয় করে তিনি সেরা সঙ্গীতধর্মী বা হাস্যরসাত্মক চলচ্চিত্র অভিনেতা বিভাগে গোল্ডেন গ্লোব পুরস্কারের মনোনয়ন অর্জন করেন।
জোন্স ১৯৩১ সালের ২৫শে জানুয়ারি অ্যালাবামা অঙ্গরাজ্যের ডেক্যাটুর শহরে জন্মগ্রহণ করেন। তার পিতা অ্যান্ড্রু গাই জোন্স (১৯০১-১৯৭৯) ছিলেন একজন নির্মাণকর্মী ও মাতা নোলিয়া এলিজাবেথ উইলহিট (১৯০২-১৯৭৭)।
জোন্স পারকিনসন রোগে আক্রান্ত হয়ে ২০১৫ সালের ১লা সেপ্টেম্বর ৮৪ বছর বয়সে ক্যালিফোর্নিয়ার লস অ্যাঞ্জেলেসে মৃত্যুবরণ করেন। তার মরদেহ পুড়িয়ে ফেলা হয়।
বিবেক ওবেরয়

বিবেকানন্দ ওবেরয় (জন্ম: ৩ সেপ্টেম্বর ১৯৭৬) হচ্ছেন ভারতের হিন্দি চলচ্চিত্র শিল্পের একজন অভিনেতা। ২০০২ সালের চলচ্চিত্র "কোম্পানি" ছিলো বিবেক অভিনীত প্রথম চলচ্চিত্র, চলচ্চিত্রটি রাম গোপাল বর্মা দ্বারা পরিচালিত হয়েছিলো। চলচ্চিত্রটিতে অভিনয়ের জন্য বিবেক সেরা নবাগত অভিনেতা বিষয়শ্রেণী এবং সেরা সহ-অভিনেতা বিষয়শ্রেণীতে ফিল্মফেয়ার পুরস্কার পেয়েছিলেন। একই বছরের ২০শে ডিসেম্বর তামিল চলচ্চিত্র শিল্পের খ্যাতনামা পরিচালক মণি রত্নম তার পরিচালনা করা তামিল ভাষার চলচ্চিত্র "আলাইপায়ুদে" (২০০০) এর পুনর্নির্মাণ "সাথিয়া" মুক্তি দেন, এই "সাথিয়া"তে বিবেক রাণী মুখার্জীর বিপরীতে অভিনয় করেন এবং চলচ্চিত্রটি বিবেকের জীবনে এক মাইলফলক হিসেবে কাজ করে, রাতারাতি তারকা বনে যান তিনি। ২০০৪ সালের কমেডি চলচ্চিত্র "মাস্তি", ২০০৫ সালের ন্যাচারাল হোরর "কাল" এবং ২০০৭ সালের গ্যাংস্টার চলচ্চিত্র "শুটআউট এ্যাট লোখান্ডওয়ালা" বিবেক অভিনীত গুরুত্বপূর্ণ চলচ্চিত্র।
বিবেকের জন্ম ১৯৭৬ সালের সেপ্টেম্বর মাসের ৩ তারিখে। তার পিতা পাকিস্তানে জন্মগ্রহণকারী সুরেশ ওবেরয় হিন্দি চলচ্চিত্রে ছোটোখাটো ভূমিকায় অভিনয় করতেন, বিবেকের মার নাম যশোধরা জোসেফ যিনি মূলত হায়দ্রাবাদের অধিবাসী ছিলেন। সুরেশ ওবেরয় যশোধরাকে বিয়ে করার সময় চলচ্চিত্রে অভিনয় করতেননা, তিনি তখন ওষুধের দোকানদার ছিলেন। তিনি পরে পুনের ফিল্ম এ্যান্ড টেলিভিশন ইন্সটিটিউট অব ইন্ডিয়াতে যোগ দেন।
বিবেক প্রথমে হায়দ্রাবাদ পাবলিক স্কুলে অধ্যয়ন করেন এবং পরে রাজস্থানের মায়ো কলেজে ভর্তি হন। এরপর তিনি মুম্বাইয়ের জুহু এলাকার মিঠিবাই কলেজে ভর্তি হন। লন্ডনে অভিনেতাদের একটি ওয়ার্কশপে বিবেককে নিউ ইয়র্ক বিশ্ববিদ্যালয়ের একজন পরিচালক পরিচিত হন এবং বিবেককে যুক্তরাষ্ট্র নিয়ে যান, বিবেক নিউ ইয়র্ক থেকে চলচ্চিত্রে অভিনয়ের ওপর স্নাতকোত্তর ডিগ্রী অর্জন করেন। বিবেক ভারতে চলচ্চিত্রের স্ক্রিপ্ট রাইটার হিসেবেও কাজ করেন।
বিঃদ্রঃ- অসম্পূর্ণ তালিকা
ইশা শেরওয়ানি

ইশা শেরওয়ানী (জন্মঃ ২৯শে সেপ্টেম্বর ১৯৮৪) হচ্ছেন ভারতের একজন চলচ্চিত্র অভিনেত্রী। চলচ্চিত্রে অভিনয় ছাড়াও তিনি একজন গুণী নৃত্যশিল্পী। হিন্দি ছাড়াও ইশা তামিল এবং মালয়ালম চলচ্চিত্রে অভিনয় করেছেন।
ইশা মূলত তার নৃত্যকেই বেশি পছন্দ করতেন এবং চলচ্চিত্রে অভিনয়ের কথা কখনো ভাবেননি, খ্যাতিমান পরিচালক সুভাষ ঘাই তার "কৃষ্ণ" (২০০৫) চলচ্চিত্রে ইশাকে অভিনয়ের প্রস্তাব দিলে ইশা রাজী হয়ে গিয়েছিলেন। চলচ্চিত্রটিতে অভিনেতা বিবেক ওবেরয় এর বিপরীতে সুভাষ ঘাই ইশাকে নিয়েছিলেন। চলচ্চিত্রটি ভালো ব্যবসা করতে না পারলেও ইশার নাচের দক্ষতা প্রশংসিত হয়েছিলো চলচ্চিত্র সমালোচকদের দ্বারা। ২০০৬ সালের একটি বিস্কিটের বিজ্ঞাপনে ইশা অভিনেতা ঋত্বিক রোশন এর সঙ্গে তার নৃত্যদক্ষতা দেখান, বিজ্ঞাপনটিতে পশ্চিমা ধাঁচে নাচা ইশা দর্শক মহলে সমাদৃত হয়েছিলেন।
তখন থেকে ইশা বিভিন্ন মঞ্চে তার নৃত্য দেখিয়ে আসছিলেন, এবং ২০০৬ সালের হিন্দি চলচ্চিত্র "দারওয়াজা বান্ধ রাখো"তে তিনি মুখ্য অভিনেত্রীর ভূমিকায় অভিনয় করেছিলেন। ইশা 'দীক্ষা শেঠ ড্যান্স কম্পানী'তে প্রধান নৃত্যশিল্পী হিসেবে কাজ করেছেন। ২০১২ সালে কালার্স টিভিতে দেখানো নাচ প্রতিযোগিতার অনুষ্ঠান ঝালক দিখলাজা সিজন ৫তে নৃত্যশিল্পী হিসেবে অংশ নিয়েছিলেন এবং তার নাচ দেখিয়ে বিচারকদের মুগ্ধ করেছিলেন। ২০১৩ সালে মুক্তিপ্রাপ্ত তামিল চলচ্চিত্র "ড্যাভিড" এ অভিনেতা বিক্রম এর বিপরীতে অভিনয় করার সুযোগ পেয়েছিলেন ইশা।
সিউদাদ রিয়াল মাদ্রিদ

সিউদাদ রিয়াল মাদ্রিদ (রিয়াল মাদ্রিদ শহর) হলো বারায়াস বিমানবন্দরের কাছাকাছি ভালদেবেবাসে মাদ্রিদের বাইরে অবস্থিত রিয়াল মাদ্রিদের প্রশিক্ষণকেন্দ। এটি পুরানো সিউদাদ দেপর্তিভোর (স্প্যানীয়:ক্রীড়া শহর) বদলে তৈরি করা হয়, যা ২০০৩ সাল পর্যন্ত ক্লাবের প্রশিক্ষণ স্থল ছিল।
রিয়াল মাদ্রিদের প্রেসিডেন্ট ফ্লোরেনটিনো পেরেজের অধীনে সিউদাদ দেপর্তিভো বিক্রির ফলে প্রায় €৪৮০ মিলিয়ন আয় হয়েছে। কমপ্লেক্সটিকে ডাকনাম দেওয়া হয়েছে এবং তা খেলোয়াড়, প্রশিক্ষক এবং ক্লাব কর্মীদের 'ভালদেবেবাস' (ভাল-দে-বে-বাস) হিসাবে পরিচিত, এবং এই নামটির নামকরণ করা হয় যে জেলা শহরে অবস্থিত তার নামে। ২০০৫ সালে উদ্বোধন এর করা হয়। প্রশিক্ষণ কেন্দ্রে একাডেমী অফিস, সরঞ্জাম কক্ষ, অডিও ভিজুয়ালস কক্ষ, একটি শক্তি এবং পুনর্বাসন কেন্দ্র, এবং হাসপাতাল রয়েছে (যাতে রয়েছে পরীক্ষার কক্ষ, চিকিৎসা ঘর, অতিরিক্ত পুনর্বাসন সুবিধা এবং সরঞ্জাম এবং একটি হাইড্রোথেরাপির কেন্দ্র) এবং প্রশিক্ষণ সুবিধা। এর পাশাপাশি ১২ এবং এক তৃতীয়াংশ মাঠ আছে।যার মধ্যে আছে যুবদের জন্য তিনটি পূর্ণ আকারের কৃত্রিম ঘাসের মাঠ এবং চারটি পূর্ণ আকারের প্রাকৃতিক ঘাসের মাঠ, এবং প্রথম দলের জন্য এক তৃতীয়াংশ আকারের কৃত্রিম ঘাসের মাঠ এবং তিনটি পূর্ণ আকারের প্রাকৃতিক ঘাসের মাঠ। সিউডাদ রিয়াল মাদ্রিদে আলফ্রেদো দি স্তেফানো স্টেডিয়াম রয়েছে যেখানে রিয়াল মাদ্রিদ কাস্তিয়া (রিয়াল মাদ্রিদ সংরক্ষিত দল) তাদের হোম ম্যাচ খেলে।
রিয়েল মাদ্রিদ স্পোর্টস সিটিতে রিয়াল মাদ্রিদের প্রথম দলের আবাসিক ভবনটি ৮৩০০ বর্গ মিটার আকারের এবং প্রথম ও দ্বিতীয় তলায় বিস্তৃত ৫৭ টি ঘর রয়েছে,যার প্রতিটিতে নিজস্ব আরাম কক্ষ এবং বারান্দা রয়েছে। এই ভবনে একটি সিনেমা হল, একটি ৫৪ জনের খাবার ঘর, একটি যৌথ বিশ্রাম এলাকা, আবহাওয়া নিয়ন্ত্রিত জলাশয়, অভ্যর্থনা কক্ষ, দুটি অতিথি কক্ষ, এবং বেশ কয়েকটি যৌথ ছাদ রয়েছে।
যুবদল খেলোয়াড়দের যাদের পরিবার মাদ্রিদে বাস করে না,তাদের জন্য যুবদল ভবন বরাদ্দ। এটিতে ৪০ টি দৈত্ব কক্ষ রয়েছে, প্রত্যেকটিতে একটি বারান্দা এবং ব্যক্তিগত বাথরুম, একটি যৌথ খাবার ঘর, যৌথ বিশ্রাম কক্ষ এবং শিক্ষার জন্য শ্রেণীকক্ষ রয়েছে। ১০ থেকে ১৮ বছর বয়সী খেলোয়াড়রা যুব দল আবাসিক ভবনটিতে বসবাস করে।
২০১৫-১৬ মৌসুমের মাঝামাঝি সময়ে রিয়াল মাদ্রিদ বাস্কেটবল বিভাগকে ভ্যালদেবেবাসে তাদের নিজস্ব ক্রীড়া সুবিধা প্রদান করা হয়। একটি নতুন প্রশিক্ষণ প্যাভিলিয়নে চারটি একযোগে ব্যবহারযোগ্য ট্র্যাক, প্রথম দলের জন্য একটি এবং যুবদলের জন্য বাকিগুলো নির্মিত হয়েছিল। সিউদাদ রিয়াল মাদ্রিদ মোট আয়তন ১.২ মিলিয়ন বর্গ মিটার।
দ্বিতীয় বিশ্বযুদ্ধে ভারত

দ্বিতীয় বিশ্বযুদ্ধের সময় (১৯৩৯-১৯৪৫) ভারত যুক্তরাজ্য দ্বারা নিয়ন্ত্রীত ছিল, ব্রিটিশদের অধীনস্থ ভারতবর্ষে পাঁচশত দেশীয় রাজ্য অন্তর্ভুক্ত ছিল; ব্রিটিশ ভারত আনুষ্ঠানিকভাবে সেপ্টেম্বর ১৯৩৯ সালে নাৎসি জার্মানির বিরুদ্ধে যুদ্ধ ঘোষণা করে। ব্রিটিশ রাজ মিত্রশক্তির অংশ হিসাবে অক্ষশক্তির বিরুদ্ধে ব্রিটিশ কমান্ডের অধীনে যুদ্ধ করার জন্য দেড় লাখ সৈন্য পাঠিয়েছিল। ব্রিটিশ সরকার যুদ্ধের অর্থ সহায়তায় কোটি কোটি পাউন্ড ধার্য করে। চীন বার্মা ইন্ডিয়া থিয়েটারে চীনকে সমর্থনের জন্য ভারত আমেরিকান কার্যক্রমের ভিত্তি সরবরাহ করেছে।
ভারতীয়রা বিশ্ব জুড়ে পার্থক্য নিয়ে লড়াই করেছিল, এছাড়া ভারত দক্ষিণ এশিয়ায় জার্মানির বিরুদ্ধে এবং বার্মায় জাপানিদের বিরুদ্ধে লড়াই করে, উত্তর আফ্রিকা অঞ্চলে জার্মানি ও ইতালির বিরুদ্ধে এবং ইউরোপীয় থিয়েটারের জার্মানির বিরুদ্ধে ভারতীয়রা যুদ্ধ করে। ১৯৪৫ সালের আগস্টে জাপানী আত্মসমর্পণের পর ভারতীয়রাও সিঙ্গাপুর এবং হংকং য়ে ব্রিটিশ ঔপনিবেশিকদের মুক্তিযুদ্ধে সহায়তা করেছিল। দ্বিতীয় বিশ্বযুদ্ধে ৮৭,০০০ ভারতীয় সৈন্য (আধুনিক দিনের পাকিস্তান, নেপাল ও বাংলাদেশ সহ) মারা গেছে। ১৯৪২ সাল থেকে ভারতীয় সেনাবাহিনীর কমান্ডার-ইন-চীফ ফিল্ড মার্শাল স্যার ক্লাউড অচিনলেক ব্রিটিশদের দৃঢ়তার সাথে বলেছিলেন, "যদি ভারতীয় সেনাবাহিনী না থাকতো, তবে উভয় যুদ্ধে [দ্বিতীয় বিশ্বযুদ্ধ ও দ্বিতীয়] তারা আসতে পারতো না।"
মুসলিম লীগ ব্রিটিশ যুদ্ধের প্রচেষ্টাকে সমর্থন করেছিল যখন ভারতের বৃহত্তম এবং সর্বাধিক প্রভাবশালী রাজনৈতিক দল ভারতীয় জাতীয় কংগ্রেসে ব্রিটেনকে সাহায্য করার আগে স্বাধীনতা দাবি করেছিল। লন্ডন প্রত্যাখ্যান এবং কংগ্রেস যখন ১৯৪২ সালের আগস্ট মাসে "ভারত ছাড়ো" প্রচারণা ঘোষণা করেছিল, তখন তার কয়েক হাজার নেতাকে ব্রিটিশরা কারাগারে বন্দি করেছিল। এদিকে, ভারতীয় নেতা সুভাষ চন্দ্র বসুর নেতৃত্বে জাপান ভারতীয় জাতীয় সেনাবাহিনী গঠন করে, যা ব্রিটিশদের বিরুদ্ধে যুদ্ধ করেছিল। ব্রিটিশ ঔপনিবেশিক শাসক সেনা ও যুদ্ধে নিয়োজিত কর্মীদের জন্য বিপুল পরিমাণ খাদ্য মজুদ করায় ১৯৪৩ সালে বাংলায় একটি দুর্ভিক্ষে ক্ষুধার্ততা লক্ষ লক্ষ লোক মারা যায় এবং চার্চিলের জরুরি খাদ্য ত্রাণ সরবরাহের অনিচ্ছা সম্পর্কে একটি অত্যন্ত বিতর্কিত বিষয় রয়ে গেছে।
মিত্রশক্তির অভিযানে ভারতীয় অংশগ্রহণ শক্তিশালী ছিল। ভারতের আর্থিক, শিল্প ও সামরিক সহায়তা নাৎসি জার্মানি ও সাম্রাজ্য জাপানের বিরুদ্ধে ব্রিটিশ অভিযানের একটি গুরুত্বপূর্ণ উপাদান গঠন করে। ভারত মহাসাগরের তীরে ভারতের কৌশলগত অবস্থান, তার বিশাল অস্ত্রশস্ত্র এবং তার বিশাল সশস্ত্র বাহিনী দক্ষিণ-পূর্ব এশিয়ার থিয়েটারে সাম্রাজ্য জাপানের অগ্রগতি রোধে মূলক ভূমিকা পালন করেছিল।
ডিকশনারি অফ গ্রিক অ্যান্ড রোমান বায়োগ্রাফি অ্যান্ড মিথোলজি

ডিকশনারি অফ গ্রিক অ্যান্ড রোমান বায়োগ্রাফি অ্যান্ড মিথোলজি (ইংরেজি: "Dictionary of Greek and Roman Biography and Mythology") হল ১৮৪৯ সালে প্রকাশিত একটি বিশ্বকোষ তথা জীবনী অভিধান। ১৮৪৪ সালে মূল বইটি সামান্য পরিবর্তিত শিরোনামে প্রকাশিত হয়েছিল। তিন খণ্ডে বিভক্ত ও ৩,৭০০ পৃষ্ঠা-সংবলিত এই অভিধানটির সম্পাদক ছিলেন উইলিয়াম স্মিথ। ১৯শ শতকের অভিধান-সংকলন বিদ্যার ক্ষেত্রে এটি একটি ধ্রুপদি কীর্তি। এই বইটি ছিল স্মিথের "ডিকশনারি অফ গ্রিক অ্যান্ড রোমান অ্যান্টিকুইটি" ও "ডিকশনারি অফ গ্রিক অ্যান্ড রোমান জিওগ্রাফি" গ্রন্থদ্বয়ের সহায়ক গ্রন্থ।
সম্পাদক ছাড়াও এই বইটিতে ৩৫ জন লেখকের একটি তালিকা দেওয়া হয়েছে। সম্পাদক নিজেও কয়েকটি সংজ্ঞা ও নিবন্ধ রচনা করেছেন। লেখকেরা ক্ল্যাসিকাল বিশেষজ্ঞ। তারা প্রধানত অক্সফোর্ড, কেমব্রিজ, রাগবি স্কুল ও বন বিশ্ববিদ্যালয়ের সঙ্গে যুক্ত। তবে কয়েকজন লেখক অন্যান্য প্রতিষ্ঠানের সঙ্গে যুক্ত ছিলেন। এই গ্রন্থে জার্মান বিশেষজ্ঞ লিওনহার্ড স্মিৎজ পুরাণ সংক্রান্ত একাধিক নিবন্ধ রচনা করেছেন। উল্লেখ্য, স্মিৎজ ব্রিটেনে জার্মান ক্ল্যাসিকাল গবেষণা জনপ্রিয় করে তুলতে বিশেষ সাহায্য করেছিলেন।
জীবনী-সংক্রান্ত নিবন্ধগুলির ক্ষেত্রে স্মিথ পূর্ণাঙ্গ ও বিস্তারিত বিবরণ প্রদানের পক্ষপাতী ছিলেন। মুখবন্ধে তিনি লেখেন:এই গ্রন্থে জীবনী-সংক্রান্ত নিবন্ধগুলির মধ্যে রয়েছে সুপ্রাচীন কাল থেকে শুরু করে ৪৭৬ খ্রিস্টাব্দে পশ্চিম সাম্রাজ্যের পতন এবং ১৪৫৩ খ্রিস্টাব্দে তুর্কিদের কনস্ট্যান্টিনোপল দখলের মাধ্যমে পূর্ব সাম্রাজ্যের পতন পর্যন্ত যে কোনও গুরুত্বের সকল গ্রিক ও রোমান লেখকদের জীবনী। স্যামুয়েল শার্ক মনে করেন এডওয়ার্ড বানবেরি এই গ্রন্থে কুম্ভিলকবৃত্তি অবলম্বন করেছিলেন। ১৮৫০ সালের ৩ সেপ্টেম্বর তিনি নিজের ডায়েরিতে লেখেন:ড. স্মিথের "ডিকশনারি অফ ক্ল্যাসিকাল বায়োগ্রাফি" গ্রন্থে টলেমিদের নিয়ে লেখা নিবন্ধগুলি পড়তে পড়তে আমি সত্যিই লজ্জিত হলাম। আমার "হিস্ট্রি অফ ইজিপ্ট" বইটির সাহায্যে নিবন্ধগুলি লিখেছেন ই. এইচ. বানবেরি। যদিও তিনি আমার ভাই ড্যানের থেকে এই উদ্দেশ্যে বইটি ধার করেছিলেন, তবুও কোনওরকম ঋণস্বীকার করেননি। 
বর্তমানে এই গ্রন্থটি পাবলিক ডোমেইনের আওতাভুক্ত এবং ইন্টারনেটে বিভিন্ন ওয়েবসাইটে সুলভ। বইটি এখনও বেশিরভাগ ক্ষেত্রেই নির্ভুল। অল্প কয়েকটি জীবনীসংক্রান্ত নিবন্ধের ক্ষেত্রে প্রাচীন গ্রন্থাবলির ব্যাপক সংশোধনের পরিপ্রেক্ষিতে কিছু পরিবর্তনের প্রয়োজন রয়ে গিয়েছে। তবে বইটিতে অনেক তথ্যই পাওয়া যায় না। বিশেষ করে, যেগুলি সাম্প্রতিক কালে আবিষ্কৃত হওয়া রচনা (যেমন অ্যারিস্টটলের"কনস্টিটিউশন অফ দি এথেনিয়ানস" অথবা লিনিয়ার বি-র গুপ্তলিখনের পাঠোদ্ধার) এবং শিলালিপি-সংক্রান্ত উপাদান। সম্ভবত আরও গুরুতর একটি বিষয় হল, প্রাচীন প্রমাণগুলি যে বর্ণনা প্রসঙ্গে উদ্ধৃত হয়েছে তা পরবর্তী দেড়শো বছরের অনেক ক্ষেত্রেই পরিবর্তিত হয়ে গিয়েছে।
Also the Internet Archive has a derivative work:
ডাকরা গণহত্যা

ডাকরা হত্যাকাণ্ড গণহত্যা ২১ মে ১৯৭১ ইং সালে খুলনা জেলার বাগেরহাট উপ-বিভাগে শান্তি কমিটির সদস্য ও রাজাকারদের দ্বারা ডাকার গ্রামে নিরস্ত্র হিন্দু উদ্বাস্তুদের গণহত্যা করা হয়। বাগেরহাট উপ-বিভাগীয় শান্তি কমিটির চেয়ারম্যান রাজাব আলী ফকিরের নেতৃত্বে হামলা চালানো হয়। গণহত্যাতে ২০০০ এরও বেশি হিন্দু পুরুষ, নারী ও শিশু নিহত হয়।
ডাকার গ্রাম বাংলাদেশের খুলনা বিভাগের বাগেরহাট জেলার রামপাল উপজেলার পেরিখালী ইউনিয়নে অবস্থিত। ১৯৭১ সালে বাগেরহাট জেলা খুলনা জেলার একটি উপ-বিভাগ ছিল। ডাকড়া মংলা নদীর দক্ষিণ তীরে অবস্থিত, যা পশ্চিমে প্রবাহিত হয় এবং মংলা বন্দরের কাছে পাসুর নদীতে পড়ে। মংলা নদীর উত্তর তীরে ডানার বিপরীতে, বাঁশতলী ইউনিয়নের কৃষ্ণগঞ্জ বাজারে অবস্থিত। ডাকরা একটি প্রধানত হিন্দু গ্রাম ছিল, এটি একটি বিখ্যাত কালী মন্দির ছিল। নকড়া ঠাকুর নামেও পরিচিত বকবক চক্রবর্তী, যিনি আধ্যাত্মিক ব্যক্তিকে সবার দ্বারা সম্মানিত করেছিলেন।
অপারেশন সার্চলাইটের উদ্বোধন শেষে খুলনায় শান্তি কমিটি ও রাজাকার বাহিনী আয়োজন করা হয়। এপ্রিল মাসে, রাজাকাররা হিন্দুদের উপর নির্যাতন শুরু করে এবং তাদের সম্পত্তি লুট করে। মে মাসের মাঝামাঝি, অবিভক্ত বরিশাল জেলার পিরোজপুর, ঝালকাঠি, বরগুনা ও বরিশাল সদর উপ-বিভাগের হাজার হাজার হিন্দু এবং অবিভাজিত খুলনা জেলার বাগেরহাট উপ-বিভাগে ভারত থেকে পালানোর সময় যাত্রা হিসেবে ডাকার ব্যবহার শুরু হয়। ২১ মে, দাক্ষায় প্রায় ১০,০০০ হিন্দু শরণার্থী আটক ছিল।
বিকালে বিকেলে রাজব আলী ফকিরের নেতৃত্বে ২0 থেকে ২৫ রাজাকারের একটি দল দুই নৌকায় ডাকারে পৌঁছে। প্রথম নৌকাটি কালীগঞ্জ বাজার অতিক্রম করে মাদারতলী খালের দিকে অগ্রসর হয়। দ্বিতীয় নৌকুম কুমারখালী খাল বরাবর অগ্রসর হয় এবং তারপর মাদারতলী খাল বরাবর আকরাম আকবর আকরাম হয়ে যায়। দ্বিতীয় নৌকা থেকে রাজাকাররা নেমে আসে এবং ভিড়ে গুলি চালায়। এদিকে, প্রথম নৌকা থেকে রাজাকাররাও নিচে নামলো এবং কালী মন্দিরের দিকে এগিয়ে গিয়ে ভিড়ের মধ্যে নির্বিচারে গুলি চালায়। ভিড় কভার জন্য চলমান শুরু। অনেকে নদীতে ঢুকে পড়ে এবং গুলি করে হত্যা করা হয়। নদীতে ১৫০ জনেরও বেশি লোক গুলিবিদ্ধ। রাজাকাররা গ্রামে লুটপাট, অগ্নিসংযোগ ও ধর্ষণের শিকার। সুন্দর নারীদের যৌন দাসত্বের জন্য বন্দী করা হয়।
জামায়াতে ইসলামী নেতা একেএম ইউসুফের বিরুদ্ধে আন্তর্জাতিক অপরাধ ট্রাইব্যুনালের বিরুদ্ধে যুদ্ধাপরাধের অভিযোগ আনা হয়েছে বাংলাদেশ সরকার। ইউসুফকে হিন্দুদের গণহত্যার অভিযোগে অভিযুক্ত করা হয়েছে এবং দাক্ষার গণহত্যার জন্য সরাসরি দায়ী করা হয়েছে।
নিহতদের স্মরণে ডাকাতিতে কোনো স্মৃতিস্তম্ভ নির্মিত হয়নি। ২010 সালে ডাকার গণহত্যা স্মৃতি সংরক্ষণ পরিষদ ডাকার গণহত্যার শিকারদের স্মরণে একটি অনুষ্ঠান আয়োজন করেছিল।
পীলমেড়ু

পিলামেদু কোয়েম্বাটোর শহরটির পূর্ব অংশে একটি আশপাশ। এটি কোয়েম্বাটোর পৌর কর্পোরেশনের দ্বারা পরিচালিত হয়। পিলামেদু একটি রেলওয়ে স্টেশন এবং একটি আঞ্চলিক পাসপোর্ট কেন্দ্র আছে। পিলমেদু বি -৬ পুলিশ স্টেশন ফুন রিপাবলিক মলের বিপরীতে অবস্থিত।
এটি একটি প্রধান বাণিজ্যিক কেন্দ্র এবং শহরটির প্রাচীনতম আবাসিক অংশগুলির মধ্যে একটি। কোয়ম্বাতুরের আইটি খাতের উন্নয়নের কারণে গত দশকে পিলমেদুর বৃদ্ধি উল্লেখ করা যেতে পারে। একটি বাণিজ্যিক ও আবাসিক হাব হিসাবে পিলামেডুয়ের দ্রুত বৃদ্ধির কারণে শহরটির অন্যান্য অংশগুলির সংযোগের দিক দিয়ে তার ভৌগোলিক সুবিধাটিকে দায়ী করা যেতে পারে। এটি ক্রমবর্ধমান ক্রমবর্ধমান ব্যবসায়িক বর্গ ইনফরমেশন টেকনোলজি করিডোরকে সংযুক্ত করে একটি গুরুত্বপূর্ণ হাব হিসাবে কাজ করে। পিলামেদু এলাকাটি নোয়া ভারত থেকে সিট্রা কাছাকাছি কোয়ম্বাতুর আন্তর্জাতিক বিমানবন্দরে বিস্তত, যার মধ্যে রয়েছে প্রধান শিক্ষা প্রতিষ্ঠান, হাসপাতাল এবং শিল্প।
মেজর টেক্সটাইল এবং ভিজা গ্রাইন্ডার শিল্প এবং জেলার একটি উল্লেখযোগ্য সংখ্যক কারখানা এবং মোটর/পাম্প শিল্প এখানে অবস্থিত। এটি কোয়েম্বাটোর শিক্ষাবিষয়ক কেন্দ্র, বিখ্যাত চিকিৎসা, প্যারামেডিকাল, ইঞ্জিনিয়ারিং, আর্টস অ্যান্ড সায়েন্স কলেজ এবং এখানে অবস্থিত অনেক বিখ্যাত স্কুল।
পিএলএমডুও পিএসজি হাসপাতাল, মেডিকেল কলেজ হাসপাতাল, আরাভিন আই হাসপাতাল এবং কোভাই মেডিকেল সেন্টার, গোপাল নাইডু স্কুল ও হাসপাতালের মতো অনেক বড় হাসপাতালের বাড়ি। এটি কোয়েম্বাটোর টিডেল পার্ক এবং কডিশিয়া বাণিজ্য মেলা কমপ্লেক্সও রয়েছে। এ অঞ্চলে ফাঁস প্রজাতন্ত্রের বৃহত্তম অংশ রয়েছে।
আভিনাশী রোড, কোইম্বাতোর হাইওয়ে ও ক্ষুদ্র বন্দর বিভাগ দ্বারা পরিচালিত হয় । । এই উপকূলে জুড়ে চলমান এই ১৭ কিলোমিটার প্রশস্ত পিলামেদু ব্যবসার কেন্দ্রস্থল হয়ে উঠেছে। ১১ নভেম্বর ২০১১ তারিখে, পিলামেদু স্কুল এবং কলেজগুলিতে বিশেষ ব্যবস্থা এবং মন্দিরগুলির পূজাগুলির সাথে স্থানীয় ৩০০ তম বার্ষিকী উদ্‌যাপন করে। 
এলাকায়, মন্দির মত
পিলামেদু কোয়েম্বাটোর শিক্ষা কেন্দ্র
পতাকা সত্যাগ্রহ

ভারতে, পতাকা সত্যাগ্রহ (), হল ভারতের স্বাধীনতা আন্দোলনের সময় শান্তিপূর্ণ আইন অমান্য প্রচারাভিযান। জাতীয়তাবাদী পতাকা উত্তোলন করার অধিকার ও স্বাধীনতা পাবার উদ্দেশ্যে করা এবং ভারতে জাতীয়তাবাদী পতাকা উত্তোলন এবং নাগরিক স্বাধীনতা নিষিদ্ধকারী ব্রিটিশ আইনের বৈধতাকে আপত্তি জানিয়ে এই আন্দোলন শুরু হয়। পতাকা সত্যাগ্রহ সবচেয়ে উল্লেখযোগ্যভাবে পরিচালিত হয় নাগপুর শহরে ১৯২৩ সালে, কিন্তু ভারতের অন্যান্য অংশেও এই আন্দোলন চলেছিল।
ব্যক্তিগতভাবে ও প্রকাশ্যে ভবনগুলিতে (কখনও কখনও সরকারী ভবন সহ) জাতীয়তাবাদী পতাকা উত্তোলন একটি সাধারণ জাতীয়তাবাদী কার্যক্রম ছিল, বিশেষতঃ ভারতের বিপ্লবী স্বাধীনতা আন্দোলন এবং গদর পার্টির বিপ্লবীদের ক্ষেত্রে। এই ধরনের বিরুদ্ধাচরণ সারা ভারত জুড়ে বহু জাতীয়তাবাদী নেতার জন্ম দিয়েছিল, যেমন বাল গঙ্গাধর তিলক, বিপিনচন্দ্র পাল এবং লালা লাজপত রায়।
"পতাকা সত্যাগ্রহ" শব্দটি, নাগরিক স্বাধীনতা সম্পর্কিত ব্রিটিশ-আরোপিত নিষেধাজ্ঞাকে অবজ্ঞা করে এবং সমগ্র ভারতে ব্রিটিশ শাসনের বৈধতা নিয়ে বিরোধের প্রতীক রূপে পতাকা উত্তোলন হিসাবে দেখা হত। অসহযোগ আন্দোলন (১৯২০-১৯২২), লবণ সত্যাগ্রহ (১৯৩০) ও ভারত ছাড়ো আন্দোলন (১৯৪২) এর সময় এই কার্যক্রমটি বিশিষ্ট আকার ধারণ করে। এর অর্থ ছিল ,গান্ধীজীর "সত্যাগ্রহ" — অহিংস আইন অমান্য আন্দোলন — অনুসরণ করে বিপ্লব ও জাতীয় পতাকা উত্তোলন একসাথে চালিয়ে যাওয়া। জাতীয়তাবাদীদের, গ্রেফতার বা পুলিশের বিরুদ্ধে প্রতিরোধ না করে, আইন লঙ্ঘন এবং পতাকা উত্তোলনে উৎসাহিত করা হ্ত।
গান্ধীজি এবং ভারতীয় জাতীয় কংগ্রেসের নেতৃত্বে, জাতীয়তাবাদী বিদ্রোহের সময় পতাকা সত্যাগ্রহ ছিল সবচেয়ে সাধারণ এক প্রতিবাদের ভাষা। বড় শোভাযাত্রায় এবং জাতীয়তাবাদী জমায়েতে নিয়মিতভাবে জাতীয় পতাকাকে সামনে রাখা হত। ৩১শে ডিসেম্বর ১৯২৯ সালে কংগ্রেস পূর্ণ স্বরাজের মাধ্যমে স্বাধীনতার দাবি গ্রহণের সিদ্ধান্ত নেয় এবং কংগ্রেস সভাপতি জওহরলাল নেহ্‌রু রাভি নদীর তীরে জাতীয় পতাকা উত্তোলন করেন। ১৯৪২ সালের ৭ই আগস্ট মুম্বইতে (তখনকার বোম্বে) ভারত ছাড়ো আন্দোলনের শুরুতে গোয়ালিয়া ট্যাঙ্ক মাঠে পতাকা উত্তোলন করা হয়। 
১৯২৩ সালে বহুদিন ধরে নাগপুর এবং জবলপুরের পতাকা সত্যাগ্রহ চলেছিল। পতাকা উত্তোলনের অধিকারের দাবিতে জাতীয়তাবাদী বিক্ষোভকারীদের গ্রেফতার ভারত জুড়ে হৈচৈ ফেলে দিয়েছিল, বিশেষতঃ গান্ধীজী গ্রেপ্তার হবার পর। জাতীয়তাবাদী নেতারা, যেমন সর্দার পটেল, যমুনালাল বাজাজ, চক্রবর্তী রাজাগোপালাচারী, ড. রাজেন্দ্র প্রসাদ এবং বিনোবা ভাবে বিদ্রোহ সংগঠিত করেন এবং দূর দক্ষিণের ত্রিভাংকোর রাজ্য সহ বিভিন্ন অঞ্চলের হাজার হাজার মানুষ নাগপুর এবং কেন্দ্রীয় প্রদেশের (এখন মহারাষ্ট্র) বিভিন্ন জায়গা ও মধ্যপ্রদেশ গমন করেন, আইন অমান্য আন্দোলনে অংশগ্রহণ করতে। শেষ পর্যন্ত, ব্রিটিশরা পটেল ও অন্যান্য কংগ্রেস নেতৃত্বের সাথে একটি চুক্তি করেন, যাতে বিক্ষোভকারীরা বিনা বাধায় তাঁদের পদযাত্রা করতে পারেন এবং যাঁদের গ্রেপ্তার করা হয়েছিল তাঁদের মুক্তি দেওয়া হয়।
১৯৩৮ সালে মহীশূরে (এখন কর্ণাটক) উল্লেখযোগ্য পতাকা সত্যাগ্রহ সংগঠিত হয়। স্বাধীনতা দিবস (১৫ই আগস্ট) এবং প্রজাতন্ত্র দিবসের (২৬শে জানুয়ারী) বার্ষিকী উদযাপনের অংশ হিসাবে প্রচুর উৎসব এবং বিদ্রোহের পুনর্ঘটন করা হয়েছে।
কেনি বেঞ্জামিন

কেনেথ চার্লি গ্রিফিথ কেনি বেঞ্জামিন (; জন্ম: ৮ এপ্রিল, ১৯৬৭) অ্যান্টিগুয়ার সেন্ট জোন্স এলাকায় জন্মগ্রহণকারী প্রথিতযশা ও সাবেক ওয়েস্ট ইন্ডিয়ান আন্তর্জাতিক ক্রিকেটার। ওয়েস্ট ইন্ডিজ ক্রিকেট দলের অন্যতম সদস্য ছিলেন তিনি। ১৯৯২ থেকে ১৯৯৮ সময়কালে ওয়েস্ট ইন্ডিজের পক্ষে আন্তর্জাতিক ক্রিকেটে অংশগ্রহণ করেছিলেন। ঘরোয়া প্রথম-শ্রেণীর ওয়েস্ট ইন্ডিয়ান ক্রিকেটে অ্যান্টিগুয়া ও বার্বাবুদা, লিওয়ার্ড আইল্যান্ডস; দক্ষিণ আফ্রিকার ইস্টার্নস, গটেং এবং ইংরেজ কাউন্টি ক্রিকেটে ওরচেস্টারশায়ার দলের প্রতিনিধিত্ব করেছেন। দলে তিনি মূলতঃ ডানহাতি ফাস্ট বোলার হিসেবে খেলতেন। এছাড়াও, ডানহাতে নিচেরসারিতে কার্যকরী ব্যাটিংশৈলী উপস্থাপন করতেন কেনেথ বেঞ্জামিন নামে পরিচিত কেনি বেঞ্জামিন।
ডানহাতি ফাস্ট বোলার কেনি বেঞ্জামিন তার আন্তর্জাতিক ক্রিকেট জীবনে অধিকাংশ সময়ই কোর্টনি ওয়ালস ও কার্টলি অ্যামব্রোসের সাথে একযোগে বোলিং আক্রমণ কার্য পরিচালনায় অগ্রসর হতেন।
সমগ্র খেলোয়াড়ী জীবনে ২৬ টেস্ট ও ২৬টি একদিনের আন্তর্জাতিকে ওয়েস্ট ইন্ডিজের পক্ষে খেলেছেন। ১৯৯১-৯২ মৌসুমে ওয়েস্ট ইন্ডিজের সদস্যরূপে দক্ষিণ আফ্রিকার বিপক্ষে দ্বি-পক্ষীয় টেস্ট সিরিজের ইতিহাসের প্রথম টেস্টে অভিষেক ঘটে তার। ১৯৯৩-৯৪ মৌসুমের পূর্ব-পর্যন্ত নিজ নামের প্রতি কোনরূপ সুবিচার করতে পারেননি তিনি।
১৯৯৩-৯৪ মৌসুমে ইংল্যান্ডের বিপক্ষে ৬/৬৬ পান। এর পরের টেস্টেই সাত উইকেট দখল করেন। সিরিজ শেষে ২২ উইকেটের তকমা গায়ে লাগান।
ইংল্যান্ড ও দক্ষিণ আফ্রিকার ঘরোয়া ক্রিকেটে সম্পৃক্ত ছিলেন তিনি। ক্রিকেট খেলা থেকে অবসর গ্রহণের পর মার্কিন যুক্তরাষ্ট্র ক্রিকেট দলের কোচের দায়িত্ব পালন করেন। ইংল্যান্ডে অবস্থানকালে নর্দার্ন প্রিমিয়ার লিগ প্রতিযোগিতায় নেদারফিল্ড ক্রিকেট দলে (কেন্ডাল) খেলেছিলেন। ঐ সময়েই বিদ্যালয়ের ছাত্রদের প্রশিক্ষণ কার্যের সাথে নিজেকে সম্পৃক্ত করেন। তার ছাত্র ও
ইংল্যান্ডের পক্ষে আন্তর্জাতিক পর্যায়ে রাগবি খেলায় অংশগ্রহণকারী উইল গ্রীনউড প্রশিক্ষণ গ্রহণ করেছিলেন। কেনি বেঞ্জামিন প্রশিক্ষণ প্রদানকালে যা বলতেন পরবর্তীতে তিনি উদ্বৃতি করেছেন ঠিক এভাবে, ‘ঘোড়া সম্পর্কে পর্যাপ্ত জ্ঞান না থাকলে সে তোমাকে ধোঁকা দেবেই। মাত্র এক গজ সামনে চলে আস ও কখনো মুখোমুখি হওনি এমন ধরনের দ্রুতগতিসম্পন্ন বলের বিপক্ষে জ্বলে ওঠো। এরপর তিনি উইকেটের সামনে হেটে আসতেন ও আয়েশি ওয়েস্ট ইন্ডিয়ান ধাঁচে ধীরলয়ে বলতেন, আমার জালঘেরা আবদ্ধ সময়ে বিশৃঙ্খল পরিবেশের সৃষ্টি করবে না।’
মাইকেল ভন তার আত্মজীবনীতে জালঘেরা অনুশীলন পর্বে বেঞ্জামিনের বল ভয়ার্ত মনে মোকাবেলা করার কথা তুলে ধরেছেন। এরফলে ফাস্ট বোলারদের বিপক্ষে তার খেলার উত্তরণে সবিশেষ প্রভাব ফেলে।
রিকি পুচ

রিকার্ত পুচ মার্তি (, ; জন্ম: ১৩ আগস্ট ১৯৯৯; রিকি পুচ নামে সুপরিচিত) হলেন একজন স্পেনীয় পেশাদার ফুটবল খেলোয়াড়। তিনি বর্তমানে যুক্তরাষ্ট্রের পেশাদার ফুটবল লিগের শীর্ষ স্তর মেজর লিগ সকার ক্লাব এলএ গ্যালাক্সির হয়ে একজন মধ্যমাঠের খেলোয়াড় হিসেবে খেলেন। তিনি মূলত একজন সেন্ট্রাল মিডফিল্ডার হিসেবে খেললেও মাঝেমধ্যে অ্যাটাকিং মিডফিল্ডার হিসেবেও খেলে থাকেন।
পুচ ২০০৮–০৯ মৌসুমে স্পেনীয় ফুটবল ক্লাব "হাবাক তেরাসা"র যুব পর্যায়ের হয়ে খেলার মাধ্যমে ফুটবল জগতে প্রবেশ করেন এবং পরবর্তীকালে বার্সেলোনার যুব দলের হয়ে খেলার মাধ্যমে তিনি ফুটবল খেলায় বিকশিত হয়েছেন। ২০১৭–১৮ মৌসুমে স্পেনীয় ক্লাব বার্সেলোনা বি-এর হয়ে খেলার মাধ্যমে তিনি তার জ্যেষ্ঠ পর্যায়ের খেলোয়াড়ি জীবন শুরু করেন, যেখানে তিনি ৩ মৌসুম অতিবাহিত করেন। বার্সেলোনা বি-এর হয়ে তিনি ৫৬ ম্যাচে ২টি গোল করেন। ২০১৮–১৯ মৌসুমে তিনি বার্সেলোনার মূল দলে অন্তর্ভুক্ত হন।পরবর্তীতে, ২০২২–২৩ মৌসুমে তিনি এলএ গ্যালাক্সির হয়ে খেলার জন্য যুক্তরাষ্ট্রে পাড়ি দেন।
২০২০ সালে পুচ স্পেন অনূর্ধ্ব-২১ দলের হয়ে স্পেনের বয়সভিত্তিক পর্যায়ে অভিষেক করেছিলেন।
দলগতভাবে, পুচ এপর্যন্ত ২টি শিরোপা জয়লাভ করেছেন, যার উভয়েই তিনি বার্সেলোনার হয়ে জয়লাভ করেছেন।
রিকার্ত পুচ মার্তি ১৯৯৯ সালের ১৩ই আগস্ট তারিখে স্পেনের মাতাদেপেরায় জন্মগ্রহণ করেন এবং সেখানেই তার শৈশব অতিবাহিত করেন। তার বাবার নাম কার্লোস পুচ, যিনি একজন পেশাদার ফুটবল খেলোয়াড় ছিলেন।
পুচ স্পেন অনূর্ধ্ব-২১ দলের হয়ে স্পেনের প্রতিনিধিত্ব করেছেন। ২০২০ সালের ৩রা সেপ্টেম্বর তারিখে তিনি মেসিডোনিয়া অনূর্ধ্ব-২১ দলের বিরুদ্ধে ম্যাচে স্পেন অনূর্ধ্ব-২১ দলের হয়ে অভিষেক করেন। তিনি "২০২১ উয়েফা ইউরোপীয় অনূর্ধ্ব-২১ চ্যাম্পিয়নশিপ" এর জন্য ২০২১ সালের মার্চ মাসে প্রকাশিত ২৩ সদস্যের স্পেন অনূর্ধ্ব-২১ দলে স্থান পেয়েছিলেন।
যেতে পারি কিন্তু কেন যাবো

যেতে পারি কিন্তু কেন যাবো ১৯৮২ সালে প্রকাশিত ভারতীয় বাঙালি কবি শক্তি চট্টোপাধ্যায়ের ৩২তম কাব্যগ্রন্থ। এটি ভারতের কলকাতার বেনিয়াটোলায় অবস্থিত আনন্দ পাবলিশার্স প্রাইভেট লিমিটেড কর্তৃক ১৯৮২ সালের মার্চে গ্রন্থাকারে প্রকাশিত হয়। সুনীল শীলের প্রচ্ছদকৃত শক্তি চট্টোপাধ্যায় এই কাব্যগ্রন্থটি উৎসর্গ করা হয়েছিল: 'ম্যাডাম আর সুবোধকে' (শিপ্রা ও সুবোধ দাস)। অক্টোবর ২০১৫ সালে একই প্রকাশনা প্রতিষ্ঠান থেকে এটির ত্রয়োদশ সংস্করণ প্রকাশিত হয়। একই শিরোনাম কাব্যগ্রন্থে একটি কবিতা রয়েছে।
১৯৮৩ সালে, শক্তি চট্টোপাধ্যায় এই কাব্যগ্রন্থের জন্য সাহিত্য অকাদেমি পুরস্কার লাভ করেন। ১৯৯৪ সালে "আই ক্যান, বাট হোয়াই শুড আই গো" শিরোনামে জয়ন্ত মহাপাত্র কর্তৃক ইংরেজি ভাষায় এটির অনুবাদ প্রকাশিত হয়। ১৯৯৯ সালে "যা সাকি ছি কিন্তু কিয়ে যাও" শিরোনামে রাম চরণ ঠাকুর কর্তৃক মৈথিলী ভাষায় এটির অনুবাদ প্রকাশিত হয়।
এই কাব্যগ্রন্থে মোট ২০টি কবিতা অন্তর্ভুক্ত হয়েছে।
পাতাল

পাতাল বা অধোলোক হল বিভিন্ন ধর্মসংস্কৃতিতে মৃতদের জগৎ বা মৃত্যু-পরবর্তী স্থান যা অবস্থিত জীবিতদের জগৎ বা ইহজগতের নিচে। পাতালের ধারণা প্রায় সব সভ্যতাতেই পাওয়া যায় এবং "হয়ত মানবজাতির আদি হতেই অস্তিমান"। পাতালশ্রুতির প্রচলিত বৈশিষ্ট্যগুলোর মধ্যে রয়েছে নিয়ত কোন বীরত্বপূর্ণ উদ্দেশ্যে জীবন্ত মানুষের পাতাল ভ্রমণের কথা। অন্যান্য পুরাকথা এমন ঐতিহ্য বলবত করে যে আত্মার পাতালগমন বা অধোলোকে প্রবেশের জন্য কিছু অনুষ্ঠান-ক্রিয়াকর্ম যথাযথ পালন করা প্রয়োজন, যেমন ভারতীয় হিন্দু সমাজে বিশ্বাস করা হয় যে কারোর শেষকৃত্য না হলে সে সমাজের অপকারের উদ্দেশ্যে ভূত হয়ে ফিরে আসে। সামাজিক মর্যাদাবান ব্যক্তিদের সঠিক ভাবে পাতাল পাড়ি দিতে ভূষিত ও সজ্জিত করা হত।
এই তালিকায় আছে বিভিন্ন অতিকথায় উল্লেখিত পাতালের নাম।
জনপ্রিয় সংস্কৃতিতে আজাদ হিন্দ ফৌজ

আজাদ হিন্দ ফৌজ (আইএনএ) এবং এর নেতা সুভাষ চন্দ্র বসু ভারতের মধ্যে জনপ্রিয় ও আবেগপূর্ণ ব্যাপার হিসেবে পরিগণিত। লাল দুর্গ মামলা চলার সময়কালে এই বিষয়টা ভারতব্যাপী জনগণের উপলব্ধির মধ্যে আসে, এটা সারা বিশ্বের ফৌজি ঐতিহাসিকগণের কাজ করার রাস্তা তৈরি করে দেয়। ক্রমান্বয়ে এই ব্যাপারটা অনেক রকম শিক্ষাগত, ঐতিহাসিক এবং জনপ্রিয় প্রকৃতির প্রকল্পের বিষয়বস্তু হয় ওঠে। এগুলোর মধ্যে কয়েকটা বিশেষভাবে ফৌজিদের, কিছু আলাদা করে আজাদ হিন্দ ফৌজের প্রক্তনী ছিলেন - এর মধ্যে জীবনীমূলক অথবা আত্মজীবনীমূলক, যেখানে অন্য কিছু ঐতিহাসিক এবং রাজনৈতক কাজ ছিল, যেগুলো সবই আজাদ হিন্দ ফৌজের গল্পভিত্তিক। এগুলোর এক বিশাল সংখ্যার মধ্যে সুভাষ চন্দ্র বসু এবং আজাদ হিন্দ ফৌজের সঙ্গে তার কাজ নিয়ে ব্যাখ্যা পাওয়া যায়।
সিঙ্গাপুর-এর আজাদ হিন্দ ফৌজ যুদ্ধ স্মারকটা আইএনএ-র 'অজ্ঞাত যোদ্ধা'দের স্মৃতি রক্ষার্থে তৈরি হয়। ১৯৪৫ খ্রিষ্টাব্দের ৮ জুলাই শুরু হওয়া স্মারকটা সিঙ্গাপুরের এসপ্ল্যানেড পার্ক-এ স্থাপিত হয়েছিল। মিত্রশক্তির সেনাবাহিনী যখন এই শহর দখল করে সেই সময় লর্ড মাউন্টব্যাটেন-এর আদেশে এটা ধ্বংস করে দেওয়া হয়। যুদ্ধ স্মারকের ওপর খোদাই করা শব্দসমূহে আজাদ হিন্দ ফৌজের নীতিকথা ছিল: "ইত্তেফাক" (ঐক্য), "এতমাদ" (বিশ্বাস) এবং "কুরবানি" (বলিদান)। 
প্রাক্তন আজাদ হিন্দ ফৌজ স্মৃতিস্তম্ভ ("চিনা": 印度国民军纪念碑), সিঙ্গাপুরের ভারতীয় সম্প্রদায়ের আর্থিক সাহায্যে নির্মিত পুরোনো স্মারকটা যেখানে দাঁড়িয়েছিল, সেখানেই ১৯৪৫ খ্রিষ্টাব্দে সিঙ্গাপুরের জাতীয় হেরিটেজ পর্ষদ্ দ্বারা এই স্তম্ভ স্থাপিত হয়েছিল। এই জায়গাটা বর্তমানে সিঙ্গাপুরের সরকারি ঐতিহাসিক প্রদর্শনীয় স্থানের মধ্যে অন্যতম 
<br>আজাদ হিন্দ ফৌজ স্মারক, মইরং, মণিপুর, সেই স্মৃতি বহন করছে যেখানে কর্নেল শওকত হায়াত মালিক আজাদ হিন্দ ফৌজের পতাকা উড়িয়েছিলেন। আজাদ হিন্দ ফৌজের দখল করা প্রথম ভারতীয় ভূখণ্ড ছিল মইরং। ২০০৪ খ্রিষ্টাব্দে বিদ্রোহীদের আক্রমণে স্মারকটা ক্ষতির সম্মুখিন হয়, যখন প্রবেশদ্বারের খিলানের বাঘকে ভেঙে দেওয়া হয়েছিল।
<br>স্বতন্ত্রতা সেনানী স্মারক (স্বাধীনতার সৈনিকদের স্মৃতিতে স্মারক) দিল্লিতে যমুনা নদীর তীরে, লাল কেল্লার লাগোয়া, সেলিমগড়-এ আজাদ হিন্দ ফৌজের (আইএনএ) একটা স্মারক। এই প্রদর্শশালাটা বহু বছর ধরে অবহেলায় ভগ্নদশার মধ্যে পড়ে আছে। এর প্রদর্শগুলোর মধ্যে আছে: কর্নেল প্রেম সিংঘল পরিহিত আজাদ হিন্দ ফৌজের উর্দি, কর্নেল গুরুবকশ সিং ধিলনের অশ্বচালনা বুট এবং কোটের বোতাম, সুভাষ চন্দ্র বসুর আলোকচিত্র। এছাড়া, একটা আলাদা গ্যালারিতে রাখা আছে ১৯৯৫ খ্রিষ্টাব্দে দুর্গের মধ্যে ভারতীয় প্রত্নতাত্ত্বিক সর্বেক্ষণ-এর খননকার্যে উপলব্ধ জিনিসপত্র এবং আলোকচিত্রসমূহ।
ভারতীয় ডাক বিভাগ তাদের স্মারক ইন্ডিয়াজ ফ্রিডম স্ট্রাগল থ্রু ইন্ডিয়া পোস্টেজ স্ট্যাম্পস বইতে আরো চালু না-করা ছ-টা আজাদ হিন্দ ডাকটিকিট জুড়েছিল। নয়া দিল্লি শহরে আজাদ হিন্দ ফৌজের নাম দিয়ে উৎসর্গ করা হয়। "আজাদ হিন্দ ফৌজ মার্গ" (আজাদ হিন্দ ফৌজ রাস্তা), এবং বাড়িগুলোতে চালু হয় নেতাজি সুভাষ ইন্সটিটিউট অফ টেকনোলজি।
১৯৪৬ খ্রিষ্টাব্দের প্রথমদিকে আজাদ হিন্দ ফৌজের ওপর সর্বপ্রথম সাহিত্যকর্ম প্রকাশিত হয়েছিল। কয়েকজন আজাদ হিন্দ ফৌজকে কেন্দ্র করে কল্পকাহিনির বিষয় নিয়ে কাজ করেছিলেন, অন্যেরা প্রাক্তন সেনা-কর্মীদের কাছ থেকে পাওয়া রেকর্ডের ভিত্তিতে লেখকের কাজ করেন, অথবা যে তথ্য মামলাগুলো এবং ব্রিটিশ গোয়েন্দা বিভাগ সংগ্রহের থেকে লেখকরা নিতে সক্ষম হয়েছিল সেগুলো প্রকাশ পেয়েছিল। এর মধ্যে কিছু সাহিত্য আজাদ হিন্দ ফৌজ মামলা থেকেই সামনে এসেছিল। আজাদ হিন্দ ফৌজ সম্পর্কে নজরে আসার মতো সাহিত্যকর্মগুলো হল:
বিরামপুর রেলওয়ে স্টেশন

বিরামপুর রেলওয়ে স্টেশন বাংলাদেশের রংপুর বিভাগের দিনাজপুর জেলার বিরামপুর উপজেলার একটি রেলওয়ে স্টেশন। এর পূর্ববর্তী রেলস্টেশন হিলি রেলওয়ে স্টেশন এবং পরবর্তী রেলস্টেশন ফুলবাড়ী রেলওয়ে স্টেশন। এটি বিরামপুরসহ তার পার্শ্ববর্তী নবাবগঞ্জ উপজেলা, ঘোড়াঘাট উপজেলা ও হাকিমপুর উপজেলার একমাত্র সক্রিয় ও গুরুত্বপূর্ণ রেলস্টেশন। এই রেলস্টেশনটি দিনাজপুরের দক্ষিণ অংশের সাথে বাংলাদেশের অন্যান্য জায়গার যোগাযোগের জন্য গুরুত্বপূর্ণ টার্মিনাল।
দিনাজপুর জেলার বিরামপুর চরকাই নামে রেল স্টেশন দেড়শত বছর পূর্বে ব্রিটিশ শাসনামলে নির্মিত। তখন এটির নাম ছিল চরকই রেলস্টেশন। পরবর্তীতে ২৩ জুন ১৯৯৪ সালে চরকাই নাম পরিবর্তন করে বিরামপুর রেল স্টেশন নামকরণ করা হয়। বিরামপুরসহ নবাবগঞ্জ, ঘোড়াঘাট ও হাকিমপুর উপজেলার প্রায় ৮ লাখ লোকের রেল ভ্রমণের একমাত্র অবলম্বন বিরামপুর রেল স্টেশন। প্রতিমাসে টিকেট বিক্রি হয় প্রায় ৯ লাখ টাকা, বছরে সরকারের আদায় হয় প্রায় সোয়া কোটি টাকা।
সম্প্রতি রেল কর্তৃপক্ষ ২ নং রেল লাইনের বিপরীতে ১৫ লাখ টাকা ব্যয়ে ৫৩০ ফুট দীর্ঘ এবং ৬ ফুট প্রস্থের একটি প্লাটফর্ম নির্মাণ করা করেছে।
বিরামপুর রেলওয়ে স্টেশন থেকে দৈনিক ১০টি ট্রেন বাংলাদেশের বিভিন্ন গন্তব্যে ছেড়ে যায়। যাত্রীদের সেবাদানের জন্য বিরামপুর স্টেশনে এবং বিভিন্ন বিভাগে বহুসংখ্যক কর্মচারী কর্মরত। এরপরও নানা সমস্যায় জর্জরিত বিরামপুর রেলওয়ে স্টেশন। যাত্রী বেড়েছে বহুগুণ। দিন রাত সব সবসময় এখানে মানুষের যাতায়াত থাকে।
বিরামপুর স্টেশনে পঞ্চগড় এক্সপ্রেস ও কুড়িগ্রাম এক্সপ্রেস ব্যতীত উত্তরবঙ্গগামী সকল ট্রেন বিরতি দেয়। ঢাকা হতে মোট ৪টি ট্রেন চলাচল করে:
বিরামপুর রেলওয়ে স্টেশন হতে ঢাকা ব্যতীত অন্য শহরে যেসব ট্রেন চলাচল করে নিম্নে তা উল্লেখ করা হলো:
দোজখ (পারসিক পুরাণ)

দোজখ/দোযখ বা দুযখ () হল পারসিক পুরাণে নরক।
এ শব্দটি এসেছে আবেস্তা ভাষায় "দও‘অন উহ-" এবং মধ্য পারসিক ভাষায় "দুযোখ়" হতে।
পারসিক পুরাণে নরক একটি গভীর কুয়া হিসেবে বর্ণিত - এটি ভয়াবহ কারণ এটি অন্ধকার, দুর্গন্ধযুক্ত ও অতিশয় সংকীর্ণ। সবচেয়ে ক্ষুদ্রতম খ্রাফস্তার (অপকারক প্রাণী) পর্বত সমান বৃহৎ এবং তারা প্রেরিত অভিশপ্তদের আত্মা ভক্ষণ করে। সেখানে প্রেরিতদের পাপ অনুসারে সবচেয়ে জঘন্যতম শাস্তি ও যন্ত্রণা দেয়া হয়। যৌন অপরাধের ওপর বেশ জোর দেয়া হয়েছে তবে অন্যান্য কর্মেরও উল্লেখ আছে যসব মজদীয় নৈতিক আদর্শের বহির্ভূত।
দোজখ প্রথমত আহ্রিমান, পিশাচ ও দ্রুজদের বাসস্থান। সব বায়ুমণ্ডলীয় দুর্যোগ যেমন তুষারপাত, শীত, জলবৃষ্টি, শিলাবৃষ্টি, তাপদাহ এর থেকে আসে বলে ধরা হয়।